text:
Duş gelyanligi boyunca, peşew yollarynyn incekeseli, oykenin incekeselinden son, ikinji orny; oykenden daşky synalaryn incekeselinin arasynda bolsa, birinji orny eyeleyar. Peşew-jyns synalaryna (bowrek, peşew yollary, jyns synalary) incekesel yokusanda, ony wagtynda bejermeseler, nasagyn synasyndan dynmagyna, bowrek yetmezciligine, gan basyşynyn goterilmegine, onelgesizligine getirmegi mumkin. Seylelikde, koplenc nasag mayyp bolup galyar. Bu keselin in erbet tarapy – onun birnace yyllap alamatsyz ya-da başga kesellerin gornuşinde gecmegidir. Koplenc ilatymyz bu kesel barada bilenok, şonun ucin hem nasaglar uzak wagtyn dowamynda netijesiz başga kardaki lukmanlarda bejergi geciryarler. Bu bejergiler dine netijesiz bolman, eysem zyyanly hem bolup biler. Seyle “bejerginin”netijesinde incekesel ojeyar we kesel has beterlesenden son, ftiziatr lukmanlaryn ellerine dusyarler. Gynansakda, nasaglaryn bejergisi sonda operatiw usullary ullanmaga mejbur edyar. Seydip, olar koplenc mayyplaryn sanyny kopeldyarler.
Pesew-jyns yollarynyn incekeseli has-da maldarlaryn arasynda kop dus gelyar. Sebabi mallaryn hem incekesel bilen kesellemegidir. Sonun ucin ahli maldarlar hokmany suratda, ayratyn hem incekeselin alamatlary bar bolan yagdayynda, incekesel barlaglaryndan gecmelidirler.
Incekeselin synalardaky alamatlary we ayratynlyklary:
Bowrek incekeseli: Incekesel mikrobakteriyasy gematogen yollary bilen yagny, gan damarlarynyn we kahalatda limfa ulgamlarynyn usti bilen bowrege baryar. Bowregin ikisi hem birbada keselleyar. Yone incekesel bir bowrekde hayalrak, latent gornusinde, beylekide – solbada keseli doredip, progressirleyar we beyleki pesew yollaryna yayrayar. Yokarda agzalsy yaly, bu kesel kop yyllaryn dowamynda alamatsyz gecip, on oykende, sunkde, basga synalarda gecen incekesel tazeden bowrekde we jyns synalarynda yuze cykyp biler. Pesew-jyns synalarynyn incekeselinde umumy urologiya we ginekologiya degisli kesellerin alamatlarynyn ahlisi diyen yaly bolup biler.
Incekeselin ahli gornuslerine intoksikasiya alamatlary mahsusdyr; yagny, bu alamatlar umumy ysgynsyzlyk, gowusgynsyzlyk, gyzgynynyn sahel goterilmegi(subfebril temperatura) bilen hasiyetledirilyar.
Keselin baslangyc dowri nasaglar gyzgynynyn sahel goterilmegine (subfebril temperatura), umumy gowusgynsyzlyga, bil agyra arz etmegi mumkin. Keselin guyjemegi bilen agyryly busukma, busuganda irin we gan peyda bolyar. Muna gematuriya diyilyar, ol pesew yollarynyn incekeselinde koplenc “agyrysyz”, gysga wagtlyk bolup, birnace wagtlyk yityar; son bolsa yene-de, eyyam agyryly gornusinde, emele gelyar. Kop halatda ol dizuriya, yagny, busukmagyn nasazlygy we renkinin uytgemegi bilen gecyar. Bilip goyun, pesewde ganyn peyda bolmagy 10% yagdayda bowrekde yaranyn emele gelmegi bilen hem baglanysykly bolup biler.
Bowrekde doran incekeseli baslangyc dowrunde anyklamak kyn. Sebabi, kliniki we rentgen barlaglarda onun alamatlary bildirenok. Bowrekde spesifiki uytgemelerin yeketak dogry gorkezmelerinin biri – peshewin bakteriologiki barlagynyn netijesi.
Keselin guyjemegi bilen pesewde ( adatca tursy yagdayynda) irin emele gelyar. Syrkawlaryn 15-20% bowrekde cydap bolmajak sanjy gornusindaki yiti agyra arz edyarler. Bu bolsa, peshew gechiriji turbajygyn gan ya-da irin bilen dykylmagy,peshew gechiriji turbajygyn nemli bardajygynyn chishmegi esasynda emele gelyar.
Kawagtlar keselin baslangyc dowrunde inchekesel peşew yollarynyn beyleki keselleri (meselim, dowamly piyelonefrit ) bilen menzes bolup biler. Bu yagdaylarda inchekeseli anyklamak ucin nasagyn pesewini birnace gezek bakteriologiki barlagdan gecirip, dinamiki gozegcilikde saklamaly.
Pesew geciriji turbajygyn we pesew haltanyn incekeseli
Pesew geciriji turbajygyn incekeselinde pesewin gecisi nasazlasyar. Ol bir tarapdan -bowrekdaki uytgemelerin beterlesmegine, beyleki tarapdan – bowregin zayalanmagyna getiryar. Pesew geciriji turbajygyn nemli bardasynda incekesel yayrap baslanda, nemli bardada yaralar(yazwa) emele gelyarler. Yaralar basym gatap, emele gelen gaty (rubes) turbajygyn icini daraldyar . Bowregin isi nasazlasyar, ici gineyar. Aydylanlar nasagyn bilinde elmydama agyry bolyanlygynyn sebabidir. Bular bolsa, pesew haltada incekeselin doremegine getiryar. Nasaglar pesew edenlerinde nasazlyklar: awusama,kesilyan yaly agyry,gan gorunme yuze cykyp baslayar. Koplenc seyle nasaglar bilman( uzak wagtlap) dowamly sistitin (peşew haltanyn sowuklamasynyn) bejergisini geciryarler. Bu yagdayda dine sistoskopiya arkaly we pesewde incekesel tayajygy tapylanda dogry diagnoz goyup bolyar.
Incekesel bowrekden bowregin yanyndaky kletcatka gecip, paranefride getiryar. Bu keselin esasy alamaty bolsa, bil onurga towereginde desigin emele gelmegi.
Erkeklerin jyns synalarynyn incekeseli
Erkeklerin jyns synalarynyn incekeselinde olaryn yumurtgalarynyn yanydaky gosantgylary bilen, erkeklik mazi keselleyarler. Yumurtgalaryn yanyndaky gosantgylarda doran keselin alamatlary iki gornusde gecyar: 1.koplenc dowamly, hayal gornusde – yumurtganyn gosantgylarynda uly bolmadyk gaty dorap,nasag ucin agyrysyz, kem-kemden ulalyp baslayar we kop yagdaylarda kesel yumurtga gecyar; 2.yiti gornusi – nasagyn gyzgyny goterilyar, yumurtga haltasynda agyry dorap, cisyar, gyzaryar we desilyar. Uzagyna bolsa,keselin yiti hadysalary gecenden son,yumurtgalaryn gosantgylarynda gaty, gubercek duwun galyar. Netijede, emele gelen gubercekler, gatylar, desikler dine incekeselin esasynda doreyar.
Erkeklik mazinde kesel baslangyc dowrunde alamatsyz gecyar. Mazde infiltrat we kowek emele gelende, nasag yamzynda, goni icegede agyra we agyryly busukma, pesew cykaryjy turbajykda irin bolunip cykma arz edyar. Adatca, pesewde incekesel tayajygy tapylyar. Seylelikde, pesew cykaryjy turbajykda incekesel emele gelip, bu erkeklik mazinin we pesew haltanyn incekeselinin agyrlasma gornusidir. Bu keselde pesew cykaryjy turbajygyn icinde strikturalar emele gelip, turbajygyn ici daralalyar. Bu bolsa busukmanyn kynlasmagyna getiryar.
Ayallarda jyns synalarynda incekesel dorande gasygyn agyrysyndan basga , jyns aragatnasykda agyry we durli aybasysynyn nasazlyklary yuze cykyar,ondan basgada jyns yollaryndan irin bolunip cykma arz edyarler. Koplenc bu kesel onelgesizlige eltyar.
Ref.iatp.edu.tm/kesel
Filed under: Bütin Temalar, Saglyk |


c: text/html

text:
Teswirlemeler
"Osložneniýe" sözi türkmen diline "gaýraüzülme" diýip terjime edilýär.
Meselem, "osložneniýe grippa"-" dümewiň gaýraüzülmeleri.
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.

robotstxt: allowed

filter: keep


text:
Gazak paýtagtynyň häkimiýetleri 2-nji sentýabrda, polisiýanyň sözleri bilen aýdylsa, belent diňli gurluşyk proýektindäki hindi gurluşykçylary bilen olaryň gazak kärdeşleriniň arasynda turan dawa-jenjelden soň, birnäçe köçäni ýapmaly boldular.
Uruş-dawany köşetmeküçin pitnä garşy polisiýa çagyryldy. Içeri işler ministrligi bu dawanyň agşam sagat 8:30-da Astananyň Abu Dabi Plaza gurluşyk meýdanynda, birnäçe hökümet binasynyň golaýynda turandygyny aýtdy.
Ministrligiň sözçüsi Almas Sadubaýew Azatlyk radiosynyň Gazak gullugyna ýazmaça düşündiriş berip, bu galmagalyň içgili hindi işçisiniň özüni gurluşyk meýdançasyna goýbermedik howpsuzlyk işgäri bilen dawalaşmagyndan başlanandygyny aýtdy.
“Ol işçi soňra öz watandaşlaryny çagyrýar we olar işçini gurluşyk meýdanyna goýbermedik sakçyny urýarlar” diýip, Sadubaýew ýazmaça düşündirişinde aýtdy.
Şeýle-de gazak işçileriniň howpsuzlyk işgärine kömege ýetişendiklerini we netijede 30 çemesi adamyň gatnaşmagynda uruş-galmagalyň turandygyny aýtdy.
Sadubaýew bu wakanyň bolan ýerine ýerli häkimiýet wekilleriniň we Gazagystandaky hindi ilçisiniň hem gelendigini aýtdy. Ol iki adamyň kiçiräk ýaraly bolandygyny aýtdy, emma olaryň haýsy ýurtdandygyny aýtmady.


text:
20 Kasım 2016 Pazar
Türkmenistanyň Prezidenti Hindistanyň Ýolbaşçylaryna Gynanç Bildirdi
Türkmenistanyň Prezidenti Gurbanguly Berdimuhamedow Hindistan Respublikasynyň Prezidenti Pranab Mukerjä we Hindistan Respublikasynyň Premýer-ministri Narendra Modä ýurduň Uttar-Pradeş ştatynda bolup geçen, köpsanly adam pidalaryna we şikes ýetmelerine getiren otly heläkçiligi zerarly gynanç hatyny iberdi.
Türkmenistanyň Prezidenti şu agyr pursatda, gurban bolanlaryň maşgalalaryna, dogan-garyndaşlaryna hem-de ýakynlaryna Türkmenistanyň halkynyň we Hökümetiniň adyndan, şeýle hem hut öz adyndan çuňňur gynanjyny we medet beriji sözlerini beýan etdi, ejir çekenlere bolsa, tiz wagtda sagalmaklary baradaky arzuwlaryny aýtdy.
http://www.turkmenhabargullugy.com/turkmenistanyn-prezidenti-hindistanyn-yolbascylaryna-gynanc-bildirdi/
Kaydol: Kayıt Yorumları (Atom)


text:
Aşgabatda, Ýapyk binalarda we söweş sungaty boýunça V Aziýa oýunlaryň Ýerine ýetiriji komitetiniň maslahatlar zalynda Türkmenistanda işleýän diplomatik wekilhanalaryň, halkara guramalaryň wekilleriniň hem-de ýurdumyzyň käbir ministrlikleriniň we edaralarynyň ýolbaşçylarynyň gatnaşmagynda diplomatik duşuşyk geçirildi.
Duşuşygy Daşary işler ministrligi bilen Aziada-2017-niň Ýerine ýetiriji komiteti guradylar. Oýunlara taýýarlyk görmek meseleleri – gatnaşyjylary we myhmanlary garşylamak, ýerleşdirmek hem-de resmi taýdan bellige almak, şeýle hem petekleri ýerlemek maslahatyň esasy meseleleri boldy. Ýerine ýetiriji komitetiň başlygy D.Gulgeldiýew duşuşygy açyp, ýurdumyzda ilkinji gezek geçiriljek şeýle derejedäki sport çärelerini geçirmegiň çylşyrymlylygyna garamazdan, Türkmenistan eýýäm häzirden bu ýaryşlara taýýardyr diýip belledi. Munuň şeýledigini bolsa köp zat tassyklaýar.
“Aşgabat-2017” taslamasyny üstünlikli amala aşyrmak üçin dünýäniň esasy hünärmenleri çagyrylyp, olaryň iri ýaryşlary, şol sanda Olimpiadalary guramakda baý tejribeleri bar. Meýletin kömekçileriň sazlaşykly we tejribeli topary döredilip, onuň hataryna meýletinçileriň 11 müňüsi girýär. Şu ýylyň aprelinde Olimpiýa şäherjiginde halkara ýaryşlaryň üçüsi —kikboksing we agyr atletika boýunça Aziýa çempionatlary, şeýle hem suwda ýüzmek boýunça sebit ýaryşlary geçirildi. Olar türkmen hünärmenleriniň ýokary guramaçylyk ukybyny we sport desgalarynyň taýýarlyk derejesini açyp görkezdi.
Türgenleri kabul etmek we ýerleşdirmek hakynda meseleler ara alnyp maslahatlaşylanda munuň üçin howa menzilinde belli bir zolagyň bolup, bu ýerde wekiliýetleri meýletinçileriň garşylajakdygy bellenildi. Olimpiýa şäherjigi barada aýdylanda bolsa, bu ýerde türgenler we tälimçiler ýerleşdirilip, daşary ýurtly hünärmenleriň pikirine görä, şäherjik hili we amatlylygy boýunça dünýäde iň gowy nusgada gurlupdyr.
Aşgabat şäheriniň gözellikleri, türkmen halkynyň özboluşly medeniýeti bilen tanyşlygy öz içine alýan medeni maksatnama hem işlenip taýýarlanyldy.
Ýakyn wagtda petekleri ýerlemek işleri başlanar. Ýeri gelende ýatlasak, Aziada-2017-niň başlanmagyna 88 gün galdy.


text:
First Turkmen football blog. News, stats, pictures, videos and etc.. all about turkmen football.
December 21, 2008
GDA Kubogy - 2009
Golaýda däbe öwrülen Arkalaşygyň çempionlarynyň kubogynda çykyş etjek toparlaryň bijesi çekildi. Şonda ýurdumyzyň adyndan wekilçilik etjek Türkmenistanyň bassyr 2-nji gezek çempiony paýtagtymyzyň adybir topary „B“ toparçasynda çykyş eder.
Ildeşlerimiz bu toparçada Belarusyň MTZ-RIPO, Litwanyň „Ekranas“ toparlary hem-de Russiýanyň ýaşlar ýygyndysy bilen güýç synanyşar. Türkmenistanly futbolçylar ilkinji duşuşygyny Russiýanyň ýaşlar ýygyndysy (17.01. 2009), 2-njisini MTZ RIPO (18.01.2009), 3-njisini bolsa „Ekranas“ (20.01.2009) bilen geçirer. Ildeşlerimiziň rowaçlyk hemrasy bolsun!
Bäsleşik ýanwar aýynyň 17-25-i aralygynda Moskwada geçiriler. 21-nji ýanwarda çärýek final, 23-üne ýarym final, 25-ine bolsa final oýny oýnalar.
Arkalaşygyň çempionlarynyň kubogynyň toparçalary:
„A“ toparça: „Rubin“ (Russiýa), „Ararat“ (Ermenistan), „Aktobe“ (Gazagystan), „Pahtakor“ (Özbegistan)
„B“ toparça: „Aşgabat“ (Türkmenistan), „Ekranas“ (Litwa), MTZ-RIPO (Belarus), Russiýanyň ýaşlar ýygyndysy
“C” toparça: „Şahtýor“ (Ukraina), „Şerif“ (Moldowa), „Lewadiýa“ (Estoniýa), „Regar –TadAZ“ (Täjigistan)
„D“ toparça: „Inter“ (Azerbaýjan), „Wentspils“ (Latwiýa), „Dordoý-Dinamo“ (Gyrgyzystan), „Inter“ (Finlýandiýa).
November 28, 2008
2008 Kubok Merwde. Merw 2-1 HTTU
Munuň özi «Merw» komandasynyň ýaryşlarynyň 17 ýyllyk taryhynda 4-nji, HTTU üçin bolsa ikinji final oýny boldy. Şu günki ýaryşa çenli garşydaşlaryň hersi bir gezek kubok eýeleri bolupdylar. «Merw» 2005-nji ýylda, HTTU bolsa 2006-njy ýylda kuboga mynasyp boldular. Şunlukda bu komandalaryň ikisi hem alty gezek Türkmenistanyň Kubogynyň eýesi we çempion bolan paýtagtymyzyň «Köpetdagyndan» öňe geçip, final oýna çykdylar.
«Merw» final ýaryşyna öňi bilen birinji ligada oýnaýan «Marguş» komandasyny iki gezek ýeňdi we iki oýnuň jemleri boýunça geçen ýylky bürünç baýragyň eýesi Balkanabadyň «Nebitçisinden» 2:2 we 3:1 hasaby bilen öňe geçmegi başardy. Ýarym finalda bolsa geçen ýylky Kubok eýesi bolan Türkmenbaşynyň «Şagadamyny» 3:1 we 3:2 hasaby bilen utdy. HTTU komandasy hem öz nobatynda geçirilen pökgüler boýunça artykmaçlyk gazanyp, ýokary liga dalaş edýän paýtagtymyzyň «Altyn asyr» komandasyny ýaryşdan çykardylar. Soňra olar Türkmenabadyň «Bagtyýarlygyny» 9:0 we 3:1 hasabynda ýeňdiler, şeýle hem ýurdumyzyň Sport we syýahatçylyk milli institutynyň komandasyndan iki oýnuň jemleri boýunça öňe saýlandylar.
Final oýny diňe bir aşgabatly janköýerlerde ýokary gyzyklanma döretmek bilen çäklenmedi. Bu bäsleşige söýgüli komandasyny goldamak maksady bilen Mary welaýatyndan hem ýüzlerçe janköýerler geldiler we olar öz toparynyň ýeňşiniň şaýady boldular.
Komandalaryň ikisinde hem oýnuň birinji we ikinji bölümlerinde hasaby açmaga mümkinçilikler az bolmady. Oýnuň 31-nji minutynda maryly oýunçy Gurbanmuhammet Gurbanmuhammedow ynamly pas bilen Witaliý Alikperowy urgy pozisiýasyna çykardy. Şeýlelikde 16 metrlikden urlan pökgi derwezä girdi. HTTU-nyň oýunçysy Mämmedaly Garadanow ýaryşyň birinji bölüminiň gutarmagyna iki minut galanda hasaby deňledi. Oýnuň 50-nji minutynda Witaliý Alikperowyň uran pökgüsi «Merwe» ýeňiş getirdi.
«Merwiň» tälimçisi Magtymguly Begenjowyň TDH-niň habarçysyna beren gürrüňine görä, möwsüm başlamanka komandanyň öňünde ýurduň Kubogyny eýelemek wezipesi goýuldy. Bir bellemeli zat, ol hem M.Begenjow üç ýyl mundan ozal komandanyň hatarynda oýunçy döwründe «Merw» kubok eýesi boldy. Ine, indem tälimçi hökmünde birinji gezek uly üstünlik gazandy.
M.Begenjowyň sözlerine görä, ol bu ýaryşa özüniň kömekçisi Merdan Nursähedow bilen gowy taýýarlyk gördüler. Agzybir komandanyň futbolçylary örän berk tertip-düzgüne, durnukly häsiýete we meýdançada bolsa mertlige bil bagladylar. Bu bolsa olara üstünlik getirdi.
November 18, 2008
Yokary Ligada - sonky 22nji tapgyr
Aşgabat 2-0 Bagtyyarlyk
HTTU 2-0 Altyn Asyr
Nebitçi 4-2 Gara Altyn
Ahal 1-3 Merw
Şagadam 1-0 Turan
Aşgabat Çempiyon!!!
HTTU 2nji,
Nebitçi 3nji.
Tablisa:
1. Aşgabat 52
2. HTTU 47
3. Nebitçi 44
4. Merw 34
5. Talyp Sporty 28
6. Şagadam 27
7. Turan 25
8. Altyn Asyr 23
9. Gara Altyn 20
10. Ahal 4
11. Bagtyyarlyk 4
November 17, 2008
Yokary Liga - 21nji tapgyr
Aşgabat 1-0 Altyn Asyr
HTTU 2-0 Gara Altyn
Merw 2-0 Şagadam
Bagtyyarlyk 2-0 Ahal
Turan 1-0 Talyp Sporty
Tablisa:
1. Aşgabat 49
2. HTTU 44
3. Nebitçi 41
4. Merw 31
5. Talyp Sporty 28
6. Turan 25
7. Şagadam 24
8. Altyn Asyr 23
9. Gara Altyn 20
10. Ahal 4
11. Bagtyyarlyk 4
Yokary Liga - 16njy tapgyrdan goyberilenler.
HTTU 2-0 Talyp Sporty
Aşgabat 0-0 Şagadam
November 7, 2008
Kubokda - yarym final
1nji ayagy:
Merw 3-1 Şagadam
HTTU 1-0 Talyp Sporty
2nji ayagy:
Şagadam 3-2 Merw
Talyp Sporty 0-0 HTTU
Final duşuşygy 27nji noyabrda Aşgabatda oynalar.
Merw jemi 4nji gezek Kubok finalyna çykyar. 1993de Köpetdaga 4-0 yenilipdi, sonra 2005de yene Köpetdagy 4-2 (oyun 1-1; penaltylar 3-1) geçip Kubogy eyelapdi. Geçen yyl 2007de bolsa Şagadama 1-0 yenilip Kubogy alyp bilmandi.
Finalda yenilip görmedik, HTTU 2nji gezek finala çykyar. 2006da Köpetdagy 7-6 (oyun 0-0; penaltylar 7-6) geçip Kubogy aldy.
November 5, 2008
"AFC" name zat?
AFC Name zat?
AFC - Asian Football Confederation, yagny Aziya Futbol Konfederasiyasy, Aziyadaky futbolyn baş dolandyryjysy.
AFC Aziya döwletlerini Fifa reytinglerine göra 3 topara bölüpdir:
1. Ösen döwletler (ilkinji 12lik)
2. Ösyan döwletler (12-24 töwerekleri)
3. Ösmedik döwletler (we galan 43e çenliler)
Türkmenistan hazir şonun "ösmedik" döwledi hökmünde kabul edilyar. Sebabi reytinglerde 26 töwereklerinde gezip yör.
Bu 3 topara bölme sistemasy sonky gezek 2007de edildi, indiki gezegem 2010-2011 yyllarynda tazeden düzeldilmegine garaşylyar, sebabi her yylda reytingde döwletler üytgap duryar. Umydymyz Türkmenistanyn ilki başda "ösyan"lerin hataryna, sonra bolsa "ösen"lere goşulmagy.
Bu yokarkylaryn name tasiri bar?
AFC şu yokarky toparlara göra döwletleri derejelendiryar. Aziya döwletlerinin arasynda geçyan "Asian Cup"laryn saylamalaryna hem "ösmedik"ler alynmayar. Muna garamazdan "ösmedikler" üçin her 2 yylda "Challenge Cup" diylip yaryş gurnalyar. Aziya futbol klublarynyn arasynda hem jemi derejelerine göra 3 yaryş gurnalyar:
1. "AFC Champion's League" (dineje "ösen" döwletlerin klublary gatnaşyp bilyar)
2. "AFC Cup" (dineje "ösyan"lerin klublary alynyar)
3. "AFC President's Cup" ("ösmediklerin klublary gatnaşyp bilyar)
"Çempiyonlar Ligasy" Aziya klublarynyn in abrayly yaryşy, we öran köp pul kömegi berilyar. In pes yaryş bolsa "Prezidentin Kubogy", ona hem her yyl Türkmenistanyn çempiyony gidyar.
Türkmenistan döwlet hökmünde hem, yokarky peslerin yaryşy "Challenge Cup"da çykyş edyar.
November 4, 2008
Yokary Ligada 20nji tapgyr
November 3, 2008
Rubin Kazan Çempiyon!
Rubinin treneri we wise-prezidenti Gurban Berdiyewi bilmeyan yok bolsa gerek?
Gutlayarys, Gurban Berdiyewi we ahli Rubin Kazan janköyerlerini.
Gurban Berdiyewin önünde indiki yyl uly mesele dur, Yewropa Çempiyonlar Ligasy.
Rubinin abray gazanmagy, Berdiyewin abrayy, Berdiyewin abrayy, ahli türkmenlerin abrayy.
Pyssymylla
Salam gadyrly blog okyjy. Türkmen futbolyny yzarlayan köp adam bardyr, emma garşynda türkmen futboly barada ilkinji blog dur. Bu blogda men türkmen futboly barada tapyp bilen zadymy goymakçy. Daliler yaly "yeke özi yazyp, yeke özi okayar" diyilmez yaly, okyjylar kommentleri bilen goldaw berse, goşulsa öran şat bolardym.
Sagbolun. :)


text:
Книга "Iner ýüki"
- Автор(ы):
- Алланазаров Агагельды
Купить книгу
-
- Идет поиск...
Описание книги
Ýazyjy Agageldi Allanazarowyň eseiier ýygyndy-synyň II tomuna onuň dürli ýyllarda neşir edilen «Edi däne», «Iner ýüki», «Çat açan menzil», «Gyr atyň howalasy», «Çöliiň deňiz günleri» atly kitaplary-na giren powestlerdir nowellalar ýerleşdirildi.
Bu eserlerde ynsan ojagy, onuň mukaddesligi baradaky pikirler çeper teswirleme esasynda öz my-nasyp beýanyn tapýar. Şeýle-de A. Allanazarowyň eserleri öziiniň milliligi, pelsepe örüsiniň giňligi bilen tapawutlanýar.
Bu eserlerde ynsan ojagy, onuň mukaddesligi baradaky pikirler çeper teswirleme esasynda öz my-nasyp beýanyn tapýar. Şeýle-de A. Allanazarowyň eserleri öziiniň milliligi, pelsepe örüsiniň giňligi bilen tapawutlanýar.
Другие книги автора
- На Родине Гёроглы 2016
- Бала мекеи топ 2016
- Радуга II Том 2014
- Жаркое лето Хазара 2005
- Hazaryň yssy tomsy 2005
- Мехрибон от 1991
Лучшие подобные книги
- Девушка в цвету 2015
- Бомж 2015
- Мужчины без женщин 2016
- Аликс и монеты 2014
- Ася 1858
- Злой вонючий гоблин 2016
- Молодость 2016
- Дождь 2008


text:
Gojaman daglaryň başyndan inýän Etrek, Sumbar, Çendir derýalaryň melhemli suwy müňýyllyklaryň dowamynda gaýalaryň daşyny ýonup, täsin jülgeleri döredipdirler. Daglaryň kertlerinden akýan çeşmeler edil gan damarlar ýaly topraga siňip, tebigaty janlandyrýar. Rowaýatlara beslenen Paraw, Dehistan, Bezeglidere, Garrygala hem Gerkez sebitleri Magtymguly Pyragynyň, Zelili şahyryň, Seýitnazar Seýdiniň ömri we döredijiligi bilen aýrylmaz baglanyşyklydyr. Bu owadan, keramatly ýerleriň şöhratly taryhy, beýik şahsyýetleriň ruhy wesýetleri, gözel tebigatyň keşpleri suratkeş Meret Gylyjowyň döredijiligine möwç berýär. Zehinli suratkeşiň döredijilik ýoly grafika sungatyndan başlanypdyr. Köp ýyllaryň dowamynda suratkeşiň grafikanyň basma usulynda çap edilen eserleri we karrikatura - degişme suratlary Türkmenistanyň hem-de daşary ýurt çeperçilik sergilerinde görkezilipdir, gazet-žurnallaryň sahypalarynda çap edilipdir.
Grafika sungatynyň ulgamynda at gazanyp, Meret Gylyjowyň höwesi kem-kemden nakgaşçylyk sungatyna aralaşýar. Özüniň ýaşaýyş baradaky oýlanmalary, kalbyndaky duýgylary doly ýagdaýda açyp, äşgär etmek üçin grafikanyň çeperçilik dilini unutman, suratkeş reňkli dünýäniň bark urýan keşbini suratlandyrýar. Eýýam ýigriminji asyryň togsanynjy ýyllaryndan bäri ezber suratkeş nakgaşçylyk sungatynda özboluşly ýoluny tapyp, diňe öz ýüreginiň duýgularyny diňläp işleýär.
Meret Gylyjowyň nakgaşçylyk döredijiligini bäş tapgyra ýa-da dogrusyny aýtsak bäş görnüşli timarlaýyş hem teswirleme sypatlara eýedir - suratkeş nakgaşçylygyň realizm, sýurrealizm, puantilizm, abstraksionizm, simwolizm çeperçilik akymlaryň düzgünleri boýunça işläp, milli äheňli eserleri döredýär.
Suratkeşiň ilkibaşda döreden eserleri oba durmuşynyň pursatlary iki-üç saýlama reňkleriň esasynda beýan edilipdir. Reňk mukdarynyň azlygy, reňk tygşytlylygy eseriň many-mazmunyny birnäçe uşak göwrümlere bölmän bitewi keşpleriň sudurynda jemlemäge mümkinçilik berýär. Şonuň ýaly eserler suratkeşiň çeperçilik teswirlemesiniň birinji görnüşine degşlidir. Birnäçe ýyllaryň dowamynda suratkeş türkmeniň gadymdan gelýän haly we keçe sungatynyň nagşlama ulgamyny öwrenip, öz döredijiligini üýtgedýär. Türkmen gelin-gyzlaryň el hünäriniň nagşlarynda dünýä gurluşy baradaky syrly düşünjeleri halynyň, keçäniň, keşdeleriň her bir çitimine salnypdyr. Amaly-haşam sungatynyň nyşanalyk häsiýetini ulanyp, suratkeş nagyşlaryň taslamasynda dürli keşpleri suratlandyrýar.
Meret Gylyjowyň "Maşgala", "Küýzegärler", "Çopan", "Joralar", "Düýedarlar", "Posa", "Gyzykly kitap", "Owlakly gyz", "Kerwenbaşy", "Üç akyldar" atly nakgaşçylyk eserlerinde görkezilýän adamlaryň keşbi, janly we jansyz tebigatyň şekilleri çabyt-donlaryň, kürte-çyrpylaryň, tahýa-börükleriň, külalçylygyň hem-de halyçylygyň milli nagşlama kanunlarynyň esasynda düzülýär. Bu eserleriň tapawutly aýratynlygy "goçak" nagşlardan emele gelýän şekilleriň sudury we taslama sazlaşygydyr.
Türkmeniň milli sungatyndan itergi alyp, suratkeş belli bir tapan çeperçilik usulynda saklanman, onuň döredijiligine orta asyr syrçaly mozaika sungatynyň äheňleri mahsus bolýar. Kendiriň tekizligi tükeniksiz reňkli böleklerden ybarat bolup, onuň reňkli jümmüşinde başda göze ilmeýän şekiller döreýär. Eseriň meýdany köp görnüşli böleklere paýlanyp, reňkli tegmiltlerden öwüsýän zolaklar, adamlaryň keşpleri hem tebigatyň görnüşleri düzülýär.
Bir reňkli bölekleriň serhetinde başga reňkleriň öwüsginlerini serpikýärler. Suratkeşiň döredijiliginde türkmen gelin-gyzlaryň dogabitdi owadanlygy, maşgala ojagynyň ýylysyny saklaýan zenanlaryň asylly, agras häsiýeti hem ýüzleriniň nury wasp edilýär. Mozaika äheňinde döredilen "Türkmen gelinleri", "Gopuzyň owazy", "Dagly gelinler", " Ýaşlyk", "Zenan kalbynyň owazlary", "Oba durmuşy" ýaly eserleriň reňk teswirlenişi gadymy Dehistan keramikasynyň syrçaly örtügini ýatladýar. Meret Gylyjowyň eserlerinde suratlandyrylýan durmuş wakalary, dürli hadysalary adamzadyň gursagyndaky wyždanyna, niýetine hem ruhy arassalygyna sepleşendir. "Zenan häsiýetleri" atly eserinde türkmen gelin-gyzlaryň durmuşdaky, maşgaladaky tutýan ornuny, mertebesini pelsepeçilik taýdan sypatlandyrýar. Ösümlik dünýäsi-agaçlaryň, şahalaryň, ýapraklaryň şekilleri bilen zenanlaryň täsin keşplerini suratlandyrypdyr.
"Direg" atly eserinde asmana, Güne tarap ymtylýan, toprakdan güýç alýan ýaş agaç iki sany ýykylyp barýan garry agaçlary saklaýar. Hawa, bu suratda adamlaryň keşbi çekilmändir, aýlawly manyda berilýän hadysalar adamzady gurşap alýan dünýäni, ýaşaýşy şöhlelendirýär. Suratkeş türkmen maşgalasynyň adaty bolan terbiýeçilik, ahlaklyk derejesini şekillendiriş serişdeleriň üsti bilen kesgitleýär. Zenanlaryň owadan syratyny, görmegeýligini "Hazar gözeli", "Mylaýym şemal" atly eserlerde tebigatyň gözelligine utgaşdyrýar.
Meret Gylyjowyň suratkeşlik ýörelgesi türkmen halkynyň ruhy we maddy medeniýetinden gözbaş alyp, dünýäniň küýseýän ynsanperwerlik gymmatlyklary we arzuwlary bilen baglydyr.
23 февраля 2015
Hakyky türkmen mekdebi, öz ýoly nakgaşyň ! Gyzykly eserler.


text:
19 Şubat 2017 Pazar
Ministrler Kabinetiniň Giňişleýin Mejlisi
Hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini geçirdi. Mejlis ýakyn döwür üçin ýurdumyzyň daşary syýasat ugrunyň konsepsiýasyny, şeýle hem aýry-aýry meseleleri ara alyp maslahatlaşmaga bagyşlandy. Ministrler Kabinetiniň mejlisine ýurdumyzyň Mejlisiniň ýolbaşçylary, diplomatlary, Döwlet howpsuzlyk geňeşiniň agzalary, ýokary okuw mekdepleriniň rektorlary, köpçülikleýin habar beriş serişdeleriniň ýolbaşçylary we beýlekiler çagyryldy.
Döwlet Baştutanymyz mejlisi açyp, esasy meseleleri öz içine alan gün tertibini yglan etdi. Olaryň hatarynda strategik taýdan möhüm mesele Türkmenistanyň ýakyn ýedi ýyl üçin daşary syýasat ugruna bagyşlanan mesele bar.
Milli Liderimiz dünýäde bolup geçýän häzirki ýagdaýlary hemmetaraplaýyn seljermek, syýasy, ykdysady we ynsanperwer häsiýetli dürli ýagdaýlary göz öňünde tutmak bilen, biz Bitarap Türkmenistanyň daşary syýasatynyň ileri tutulýan ugurlaryny kesgitlemeli, halkara syýasy giňişlikde döwletimiziň alyp barýan işiniň binýatlyk kadalaryny anyklamaly, daşary ýurt döwletleri hem-de halkara guramalar bilen köptaraply gatnaşyklarymyzy berkitmek boýunça wezipeleri aýdyňlaşdyrmaly diýip belledi.
Hormatly Prezidentimiz Ministrler Kabinetiniň mejlisiniň gün tertibine geçmezden öň, ýygnananlary Türkmenistanyň diplomatik işgärleriniň güni bilen tüýs ýürekden gutlap, olara berk jan saglyk, işlerinde mundan beýläk-de uly üstünlikler we abadançylyk arzuw etdi.
Soňra döwlet Baştutanymyz Ministrler Kabinetiniň Başlygynyň orunbasary, daşary işler ministri R.Meredowa söz berdi.
Wise-premýer ilki bilen milli Liderimiz Gurbanguly Berdimuhamedowy ýokary döwlet wezipesine saýlanylmagy hem-de resmi taýdan işe girişmegi, şeýle hem Döwlet baýdagynyň güni hem-de şu gün bellenilýän diplomatik işgärleriň hünär baýramçylygy mynasybetli ýurdumyzyň Daşary işler ministrliginiň işgärleriniň we diplomatik düzüminiň adyndan tüýs ýürekden gutlady.
DIM-niň ýolbaşçysy “Türkmenistanyň daşary syýasat ugrunyň 2017—2023-nji ýyllar üçin Konsepsiýasynyň” taslamasyny taýýarlamak boýunça geçirilen işler barada hasabat berdi. Bu Konsepsiýanyň taslamasy hemişelik bitaraplyk ýörelgelerine esaslanan parahatçylyk söýüjilikli, milli we umumy bähbitleri nazara almak bilen geçirilýän daşary syýasaty üstünlikli amala aşyrmak maksadynda hormatly Prezidentimiz Gurbanguly Berdimuhamedowyň tabşyrygy boýunça işlenip taýýarlanyldy.
Halkara syýasatyň möhüm meseleleri boýunça ýurdumyzyň garaýyşlaryndan ugur alnyp taýýarlanylan bu resminama döwletimiziň we jemgyýetimiziň okgunly ösmegi üçin amatly daşarky şertleri üpjün etmäge, ählumumy parahatçylygy, howpsuzlygy we abadançylygy üpjün etmegiň hatyrasyna sebitde we dünýäde netijeli hyzmatdaşlygy has-da giňeltmäge gönükdirilendir.
Täze Konsepsiýa hormatly Prezidentimiz Gurbanguly Berdimuhamedowyň iri halkara maslahatlarda hem-de ýokary derejeli forumlarda eden çykyşlarynda beýan edilen hem-de BMG-niň Durnukly ösüşiň maksatlaryny gazanmagy hem-de dürli ugurlarda netijeli gatnaşyklary höweslendirmegi ugur edinýän döredijilikli başlangyçlaryna we tekliplerine esaslanýar.
Döwlet Baştutanymyzyň ýolbaşçylygynda durmuşa geçirilýän, toplumlaýyn, ulgamlaýyn häsiýete eýe bolan Türkmenistanyň daşary syýasy strategiýasy biziň ýurdumyza özara bähbitli uzakmöhletleýin hyzmatdaşlygy ikitaraplaýyn we köptaraplaýyn görnüşde üstünlikli ösdürmäge mümkinçilik berýär.
Ýedi ýyllyk döwür üçin işlenip taýýarlanan Konsepsiýa dünýä giňişliginde eziz Watanymyzyň ornuny has-da berkitmegi we abraýyny artdyrmagy, ýurdumyzyň beýleki döwletler we halkara guramalar bilen özara gatnaşyklaryny hil taýdan täze derejä çykarmagy, şol gatnaşyklary döwrüň talaplaryna laýyklykda täze mazmun bilen baýlaşdyrmagy ugur edinýär.
Türkmenistan abraýly halkara guramalar bilen hyzmatdaşlyk meselelerine uly üns bermek bilen, BMG bilen strategik hyzmatdaşlygy ösdürmäge aýratyn ähmiýet berýär, bu hem Konsepsiýada öz beýanyny tapdy. Şeýle hem bu resminama dünýäde döreýän çylşyrymly ýagdaýlary çözmek maksadynda öňüni alyş diplomatiýasynyň gurallaryny we syýasy-diplomatik serişdeleri giňden peýdalanmak barada milli Liderimiziň başlangyçlary we teklipleri girizildi. Şunuň bilen baglylykda, BMG, ÝHHG, Goşulyşmazlyk hereketi, YHG we beýleki halkara guramalar bilen gatnaşyklary has-da berkitmek göz öňünde tutulýar.
Türkmenistanyň halkara işiniň ileri tutulýan ugurlarynyň hatarynda döwletimiziň Birleşen Milletler Guramasynyň kabul eden Durnukly ösüş maksatlaryny durmuşa geçirmäge işjeň gatnaşmagy hem kesgitlendi. Hususan-da, ýurdumyzyň energetika we energiýa howpsuzlygy, durnukly ulag ulgamy, ekologiýanyň we daşky gurşawy goramagyň wajyp meseleleriniň çözülmegi, azyk howpsuzlygy hem-de beýleki ugurlar babatda daşary döwletler we halkara guramalar bilen hyzmatdaşlygynyň has-da giňelmegi göz öňünde tutulýar.
Şonuň bilen bir hatarda, Konsepsiýanyň taslamasynda goňşy döwletler we sebitiň ýurtlary bilen hyzmatdaşlygy ösdürmäge gönükdirilen anyk meýilnamalar we ugurlar görkezilýär. Şol ýurtlaryň halklary bilen türkmen halkyny öňden gelýän taryhy-medeni gatnaşyklar birleşdirýär.
Bulardan başga-da, Aziýa we Ýewropa, Demirgazyk we Günorta Amerika, Afrika yklymlary bilen sebitleýin we ikitaraplaýyn hyzmatdaşlygy ösdürmegiň aýry-aýry ugurlary kesgitlendi.
Wise-premýer DIM-niň ýolbaşçysy täze Konsepsiýanyň Bitarap Türkmenistanyň daşary syýasatynyň başga-da birnäçe möhüm ugurlaryny öz içine alýandygyny aýdyp, onuň taslamasyny döwlet Baştutanymyzyň garamagyna hödürledi.
Milli Liderimiz hasabaty diňläp, bu maksatnamalaýyn resminamanyň ähmiýetini aýratyn belledi. Döwlet Baştutanymyz halkara wakalary hem-de dünýäde bolup geçýän özgerişlikleri nazara almak bilen, kesgitlenen döwür üçin ýurdumyzyň daşary syýasy ugruny amala aşyrmak bilen bagly meseleleri düýpli işlemegiň we öz wagtynda çözmegiň zerurdygyny aýtdy.
Türkmenistan — dünýäde bitaraplyk derejesi Milletler Bileleşigi tarapyndan ykrar edilen ýeke-täk döwlet bolup, biz muňa buýsanmaga doly haklydyrys diýip, hormatly Prezidentimiz Gurbanguly Berdimuhamedow belledi. Biziň ýurdumyz geljekde hem oňyn bitaraplyk, parahatçylyk söýüjilik, hoşniýetli goňşuçylyk we “Açyk gapylar” ýörelgelerine esaslanan döredijilikli strategiýasyna üýtgewsiz eýermek bilen tutuş adamzadyň abadançylygynyň maksatlaryna laýyk gelýän netijeli hyzmatdaşlygy ösdürmäge mynasyp goşandyny goşar. Bu barada aýtmak bilen, milli Liderimiz wise-premýere, DIM-niň ýolbaşçysyna birnäçe anyk tabşyryklary berdi. Soňra Mejlisiň Başlygy A.Nurberdiýewa çykyş edip, deputatlaryň adyndan hormatly Prezidentimiz Gurbanguly Berdimuhamedowy ýokary döwlet wezipesine saýlanmagy hem-de wezipä girişmegi bilen ýene-de bir gezek gutlady. Bellenilişi ýaly, 12-nji fewralda bolup geçen saýlawlar jemgyýetimizi mundan beýläk-de demokratiýalaşdyrmakda möhüm ädim boldy. Türkmenistanyň agzybir halky jebisligini, milli Liderimiz bilen raýdaşlygyny görkezdi. Türkmenistanlylar nurana geljegini gönüden-göni hormatly Arkadagymyzyň ady we alyp barýan işi bilen baglanyşdyrýarlar.
Mejlisiň ýolbaşçysy öňümizdäki ýedi ýylda Türkmenistanyň daşary syýasat ugrunyň Konsepsiýasynyň durmuşa geçirilmegi bilen baglylykda, milli parlamentiň işiniň esasy ugurlary barada habar berdi. Bu Konsepsiýa Birleşen Milletler Guramasynyň degişli Kararnamalary bilen iki gezek tassyklanylan hem-de ýurdumyzyň Konstitusiýasynda berkidilen döwletimiziň halkara-hukuk derejesinden gelip çykýan hemişelik Bitaraplyk ýörelgelerine daýanýar. Hormatly Prezidentimiz Gurbanguly Berdimuhamedowyň ýolbaşçylygynda yzygiderli durmuşa geçirilýän Türkmenistanyň daşary syýasatynyň giňden ykrar edilýändigine BMG-niň Baş Assambleýasy tarapyndan ýakynda kabul edilen 12-nji dekabry “Halkara Bitaraplyk güni” diýip yglan etmek hakynda Kararnama hem şaýatlyk edýär.
Konsepsiýanyň esasyny Türkmenistanyň Prezidentiniň daşary syýasat boýunça eden maksatnamalaýyn çykyşlary, daşary döwletler, halkara guramalar hem-de halkara hukuga degişli resminamalary düzdi.
Häzirki wagtda Türkmenistan Bitaraplyk hukuk derejesine daýanyp, köptaraplaýyn daşary syýasatyny amala aşyrýar, dünýäniň döwletleri hem-de halkara guramalary bilen hyzmatdaşlygyny yzygiderli giňeldýär, özara hereket etmegiň täze ugurlary kemala getirilýär. Türkmenistan hemişelik Bitaraplyk hukuk derejesini parahatçylygy hem-de howpsuzlygy pugtalandyrmak, beýleki döwletler bilen dostlukly we özara bähbitli gatnaşyklary ösdürmek hem-de Merkezi Aziýada we Hazar deňziniň sebitinde durmuş-ykdysady, medeni hem-de ekologiýa hyzmatdaşlygyny has-da giňeltmek üçin peýdalanýar.
Şunuň bilen baglylykda, diplomatik, konsullyk gulluklarynyň protokol işleriniň hukuk binýady yzygiderli kämilleşdirilýär, Türkmenistanyň Prezidentiniň daşary syýasat başlangyçlarynyň durmuşa geçirilmegini hukuk taýdan üpjün etmek boýunça işler alnyp barylýar.
Öňdebaryjy tejribäniň nazara alnyp, milli kanunçylygyň döwrebaplaşdyrylmagy Türkmenistanyň dünýä jemgyýetçiligine hemmetaraplaýyn ýakynlaşmagyna, ýurdumyzyň halkara syýasy, ykdysady, maýa goýum, ylmy, medeni, bilim, tebigaty goraýyş taslamalaryna netijeli gatnaşmagyna ýardam berýär.
Hormatly Prezidentimiz Gurbanguly Berdimuhamedow Türkmenistanyň halkara işleriniň kanunçylyk taýdan üpjün edilmeginiň örän wajypdygyny aýtdy hem-de Bitarap döwletimiziň täze daşary syýasat ugrunyň Konsepsiýasyndan gelip çykýan üýtgetmeleri we goşmaçalary hereket edýän kanunçylyga girizmek barada teklipleri taýýarlamagyň zerurdygyny görkezdi.
Hormatly Prezidentimiz Gurbanguly Berdimuhamedow parlament diplomatiýasynyň mümkinçiliklerini netijeli herekete getirmegiň wajypdygy barada nygtap, parlamentara dostluk toparlarynyň sanyny, Birleşen Milletler Guramasynyň ýöriteleşdirilen edaralary hem-de beýleki halkara guramalary bilen gatnaşyklary artdyrmak babatda pikirlerini aýtdy.
Soňra çykyş eden Türkmenistanyň Ýaponiýadaky Adatdan daşary we Doly ygtyýarly ilçisi G.Elýasow täze “Türkmenistanyň daşary syýasat strategiýasynyň 2017—2023-nji ýyllar üçin Konsepsiýasynyň” ähmiýetini nygtady, onda ikitaraplaýyn we köptaraplaýyn gatnaşyklary ösdürmek boýunça anyk wezipeler, şeýle hem parahatçylygy, howpsuzlygy we durnukly ösüşi üpjün etmegiň bähbidine iri halkara guramalar bilen hyzmatdaşlygy ösdürmegiň ugurlary kesgitlenildi.
Okgunly häsiýete eýe bolan türkmen-ýapon gatnaşyklaryny işjeňleşdirmek boýunça geçirilýän işler barada habar berip, diplomat häzirki döwürde halkara durmuşynyň möhüm meseleleri boýunça garaýyşlaryň ýakynlygyna hem-de taryhy umumylyga daýanýan döwletara gepleşikleriň soňky ýyllarda täze ösüşe eýe bolandygyny belledi. Muňa dürli derejelerde, ilkinji nobatda bolsa ýokary derejede geçirilýän yzygiderli duşuşyklar şaýatlyk edýär. Biziň ýurtlarymyzyň arasynda syýasy-diplomatik, söwda-ykdysady we medeni-ynsanperwer ulgamlarynda netijeli gatnaşyklary giňeltmegiň ýolunda Türkmenistanyň Prezidentiniň 2013-nji ýylyň sentýabr aýynda Ýaponiýa amala aşyran resmi saparynyň hem-de Ýaponiýanyň Premýer-ministri Sindzo Abeniň 2015-nji ýylyň oktýabr aýynda Aşgabada bolan resmi saparynyň çäklerinde geçirilen gepleşiklerde gazanylan ylalaşyklar täze sahypalara öwrüldi.
Doly ygtyýarly wekil hormatly Prezidentimize Türkmenistana daşary ýurtlarda we halkara guramalarda wekilçilik etmekde bildiren ýokary ynamy üçin öz kärdeşleriniň adyndan çuňňur hoşallygyny beýan edip, döwlet Baştutanymyz Gurbanguly Berdimuhamedowy ýurdumyzyň diplomatlar düzüminiň jogapkärli we möhüm wezipeleri üstünlikli ýerine ýetirmek üçin ähli tagallalaryny gönükdirjekdiklerine ynandyrdy.
Döwlet Baştutanymyz çykyşy diňläp, Türkmenistanyň ähli gyzyklanma bildirýän taraplar bilen gatnaşyklary işjeň ösdürip hem-de öz amatly geosyýasy we geoykdysady ýagdaýyny peýdalanyp, umumy wezipeleri çözmek maksady bilen, netijeli gatnaşyklary ösdürmek üçin oňaýly ýagdaýy döretmäge hemmetaraplaýyn ýardam edýär diýip belledi. Ýaponiýa ýurdumyzyň strategik hyzmatdaşlarynyň hatarynda durýar diýip bellemek bilen, milli Liderimiz täze taryhy şertlerde taraplaryň ikisiniň hem hyzmatdaşlygyň düýbünden täze nusgasyny döredýändigini aýtdy. Bu hyzmatdaşlyk ykdysady bähbitleriň hem-de milli ösüşiň ileri tutulýan ugurlaryna esaslanandyr.
Häzir gazylyp alynýan peýdaly zatlara, şol sanda uglewodorodlara baý bolan Türkmenistanda pudaklaryň giň gerim bilen döwrebaplaşdyrylmagy ýaýbaňlanandyr diýip, hormatly Prezidentimiz Gurbanguly Berdimuhamedow sözüni dowam etdi. Ýurdumyzy senagatlaşdyrmaga tarap ugur ykdysady strategiýanyň esasy ugry bolup durýar. Ol döwrebap senagat düzüminiň, innowasion ugurly gaýtadan işleýän iri önümçilikleriň döredilmegini göz öňünde tutýar.
Şunda öňdebaryjy tejribä hem-de innowasion tehnologiýalara eýe bolan esasy kompaniýalary çekmäge, ykdysadyýetiň ähli ugurlarynda halkara gatnaşyklaryny berkitmäge aýratyn üns berilýär. Mälim bolşy ýaly, Ýaponiýa netijeli tehnologiýalary işläp taýýarlamak we ornaşdyrmak babatda dünýäde ykrar edilen öňdebaryjy ýurt bolup durýar.
Döwlet Baştutanymyz ýapon kompaniýalarynyň gaýtadan işleýän pudaklarda ýurdumyzyň esasy hyzmatdaşlary bolup durýandygyny kanagatlanma bilen belläp, tebigy gazdan ýangyç öndürýän zawodlary, polietilen we polipropilen öndürýän gazhimiýa toplumyny, ammiak we karbamid öndürýän kärhanany we beýlekileri gurmagyň taslamalaryny aýdyň mysal hökmünde getirdi.
Milli Liderimiz innowasiýalar ulgamynda ýurdumyzyň türkmen-ýapon gatnaşyklaryny giňeltmäge bildirýän gyzyklanmasynyň kanunalaýykdygyny belläp, ägirt uly tebigy baýlyklaryň netijeli peýdalanylmagyny hem-de tehnologik öňegidişligiň üstünlikli tejribesiniň geljekde öz saldamly miwelerini berjekdigine ynam bildirdi.
Soňra Türkmenistanyň Türkiýe Respublikasyndaky Adatdan daşary we Doly ygtyýarly ilçisi I.Amanlyýew çykyş edip, kärdeşleriniň ýurdumyzyň diplomatik işgärleriniň güni hem-de Türkmenistanyň Döwlet baýdagynyň baýramçylygy mynasybetli aýdan gutlagyna goşuldy.
Ilçi hormatly Prezidentimiz Gurbanguly Berdimuhamedowyň tabşyrmagy boýunça işlenip taýýarlanylan diplomatik işgärleriniň öňünde durýan anyk ugurlary hem-de wezipeleri kesgitleýän “Bitarap Türkmenistanyň daşary syýasat ugrunyň 2017—2023-nji ýyllar üçin Konsepsiýasynyň” taslamasynyň örän wajypdygyny belläp, onuň Türkmenistanyň durnukly, parahatçylykly ösüşe, energetika howpsuzlygyny üpjün etmäge, ulag ulgamyny durnukly ösdürmäge, daşky gurşawy goramaga we ynsanperwer meseleleriniň toplumyna gönükdirilen halkara başlangyçlary ýerine ýetirmek hem-de döwrüň wehimlerine we howplaryna garşy durmak, köpçülikleýin gyryş ýaraglaryny ýok etmek boýunça anyk çäreleri göz öňünde tutýandygyny nygtady. Bu ugurlaryň her biri halkyň ykbaly we durmuşy bilen gönüden-göni baglanyşyklydyr hem-de BMG-niň Durnukly Ösuş Maksatlaryna doly gabat gelýär.
Täze daşary syýasat strategiýasynda goňşy döwletler, şol sanda Türkmenistany dostlugyň we doganlygyň köpasyrlyk däpleri baglanyşdyrýan Türkiýe bilen gatnaşyklary pugtalandyrmaga uly ähmiýet berilýär. Bu bolsa häzirki döwürde diňe bir özara bähbitli ikitaraplaýyn gatnaşyklary has-da ösdürmek bilen çäklenmän, eýsem, tutuş sebitde parahatçylygy we hoşniýetli goňşuçylygy pugtalandyrmaga ýardam berýär.
Hormatly Prezidentimiz Gurbanguly Berdimuhamedowyň tagallalary we berýän ünsi netijesinde döwletara gatnaşyklary täze derejä çykaryldy. Munuň özi syýasy, söwda-ykdysady we medeni-ynsanperwer ulgamlarda ikitaraplaýyn aragatnaşyklaryň ösdürilmegine kuwwatly itergi berdi. Türkiýäniň hökümeti we halky türkmen Lideriniň däp bolan hyzmatdaşlygy mundan beýläk-de pugtalandyrmaga ygtybarly esas döredýän, dost-doganlyk gatnaşyklaryny çuňlaşdyrmaga gönükdirilen syýasatyny doly goldaýar.
Diplomat işlerinde bildirýän ynamy we berýän goldawy üçin hormatly Prezidentimiz Gurbanguly Berdimuhamedowa çuňňur hoşallyk bildirip, milli Liderimiziň ilkinji derejeli kesgitlän wezipelerinden ugur alyp, parahatçylygyň hem-de ählumumy abadançylygyň bähbitlerine netijeli döwletara gatnaşyklaryny üstünlikli dowam etmek üçin ähli tagallalaryny gaýgyrmajakdygyna ynandyrdy.
Döwlet Baştutanymyz deňhukuklylyk we özara bähbitlilik ýörelgelerinde ýola goýulýan köpugurly türkmen-türk gatnaşyklarynyň derejesine ýokary baha berip, bu gün Türkmenistan bilen Türkiýäniň arasyndaky özara gatnaşyklaryň mynasyp dowam etdirilýändigini kanagatlanma bilen nygtady. Milli Liderimiz taryhy-medeni we ruhy däpleriň umumylygy bilen baglanyşykly bolan iki doganlyk halkyň dostlugynyň ikitaraplaýyn we köptaraplaýyn esasda, ilkinji nobatda, halkara guramalarynyň çäklerinde netijeli özara hereket etmeklerine ygtybarly esas bolup durýandygyny belläp, hyzmatdaşlygyň örän uly kuwwatyny durmuşa geçirmek üçin ähli mümkinçilikleriň bardygyny, şolardan netijeli peýdalanmagyň zerurdygyny aýtdy.
Mejlisde şeýle hem Sport baradaky döwlet komitetiniň başlygy T.Kömekow çykyş etmek bilen, Ýapyk binalarda we söweş sungaty boýunça V Aziýa oýunlaryna taýýarlyk görlüşi, döwlet Baştutanymyzyň 9-njy fewralda Olimpiýa şäherjigine baran mahaly Olimpiýa stadionynyň çeperçilik bezeginiň türkmen halkynyň özboluşlylygyny, ýurdumyzyň medeni-taryhy aýratynlyklaryny, tebigat dünýäsini hem-de halkymyzyň däp-dessurlaryny beýan etmelidigi barada beren tabşyryklarynyň ýerine ýetirilişi barada hasabat berdi.
Habar berlişi ýaly, milli Liderimiziň Olimpiýa stadionynyň münberini bezeýän bedewiň şekiliniň çeperçiligi boýunça eden düýpli bellikleri we beren maslahatlary babatda degişli hünärmenler bilen anyk teklipler işlenip taýýarlanyldy.
Hormatly Prezidentimiz Gurbanguly Berdimuhamedowyň garamagyna köpugurly stadionyň depesinden ýokary galýan atyň şekili beýan edilen görnüşler hödürlenildi.
V Aziýa oýunlarynyň resmi nyşany bolan, dünýä täsin ahalteke tohumyny bagyş eden türkmen halky tarapyndan belent sarpa goýulýan bedewiň keşbi türkmenleriň gadymy taryhyny hem-de ýurdumyzyň häzirki döwürdäki okgunly ösüşini alamatlandyrýar. Stadionyň depesinde bedewiň şekiliniň ileri, ýagny günorta tarapa bakyp durmagy bolsa türkmenleriň: “Işiňiz ileri bolsun”, “şowly bolsun” diýmegini aňladýar. Munuň özi türkmenlerde gadymdan bäri uly başlangyçlaryň üstünlik, rowaçlyk getirjegine bildirilýän umyt hasaplanypdyr.
Halkymyzyň gözden-dilden goramak üçin asyrlaryň dowamynda dürli tumarlara aýratyn ähmiýet berýändigini nazara alyp, gamyşgulak ahalteke bedewiniň boýnunda alajanyň şekillendirilmeginiň, onuň ak we ýaşyl ýüplerden örülmeginiň aýratyn bir manysy bardyr.
Alajanyň ak reňki päkligi, arassalygy, ýurdumyzyň bedew bady bilen ak ýol bilen öňe barýandygyny, ak mermerli paýtagtymyz Aşgabady aňlatsa, onuň ýaşyl reňki ýaşaýşy, täzelenişi aňladýar. Nesilbaşymyz Oguz hanyň tugunyň hem şu reňkde bolandygy we ýurdumyzyň Döwlet baýdagynyň hem şu reňkde bolmagy ata-babalarymyzyň umyt-arzuwyny hem-de öwüt-ündewlerini alamatlandyrýar.
Bedewiň bezeginde Olimpiýa alawy üçin niýetlenip, alaja bilen boglan müň derde derman ýüzärligiň bogdagy görnüşinde bolup, öwşün atýan täji emele getirýär. Türkmen halkynyň uly we möhüm işe başlamazdan ozal ýüzärlik ýakmak däbine eýerip, Olimpiýa alawy ýakylmazdan öň ondan goýberiljek ýüzärligiň ak tüssesi asmana göterilip, biziň isleg-arzuwlarymyzyň päkligini, dostlugy hem-de özara gatnaşyklara ymtylmalarymyzy, ruhubelentligimizi alamatlandyrar.
Bilşimiz ýaly, dermanlyk ösümlik hem-de tumar hökmünde ýüzärligi ulanmagyň däp-dessurlary türkmen halkynyň gadymy taryhyndan gözbaş alyp gaýdýar. Onuň baldajyklary we tohumlary diňe bir dürli ýaramazlyklardan halas etmän, eýsem-de, adamlara kömek beripdir, ýüzärlikde adamy ähli ýamanlykdan goraýan täsir ediji güýç jemlenipdir. Ir döwürlerde täze jaýda ýüzärlik tütetmek, gapynyň ýokarsynda öýi kesellerden we ýaramazlyklardan gorap bilýän, rysgal-berekedi we şowlulyklary getirip bilýän örän uly täsir ediji hökmünde ýüzärligiň bogdagyny asyp goýmak däbi döräpdir.
Hormatly Prezidentimiz Gurbanguly Berdimuhamedowyň “Türkmenistanyň dermanlyk ösümlikleri” atly ensiklopedik işiniň 1-nji jildinde hem bu gymmatly ösümlik barada giňişleýin ylmy düşündiriş berilýär.
Bedewiň boýnundaky uly boýunlygyň aşak ýüzünde ýerleşdirilen 17 şelpeli göwüsbent bezegi bolsa 2017-nji ýylyň 17-nji sentýabrynda Ýapyk binalarda we söweş sungaty boýunça V Aziýa oýunlaryna badalga beriljek şanly senäni aňladýan ýörite mana eýedir.
Meýletinçiler, terjimeçiler, wekiliýetleriň ýanynda bolýan işgärler Aziadanyň köp sanly daşary ýurtly myhmanlaryna hem-de türgenlere bu milli nyşanlaryň ähmiýeti barada gürrüň bererler.
Hormatly Prezidentimiz Gurbanguly Berdimuhamedow hasabaty diňläp, Olimpiýa stadionynda oýunlaryň açylyş we ýapylyş dabaralarynyň geçiriljekdigini aýtdy. Bu uly desganyň daşky görnüşi Aşgabat Aziadasynyň esasy keşbine öwrüler, şoňa görä-de, onuň bezegine, aýratyn hem milli mirasymyz bolan atyň şekiliniň bezegine uly üns berilýär. Asyrlaryň dowamynda ahalteke bedewleri biziň ata-babalarymyzyň ýakyn ýoldaşy, halkymyzyň buýsanjy, türkmen medeniýetiniň täsin häsiýetleriniň beýany bolupdyr.
Stadionyň depesinden ýokary galýan bedewiň keşbi türkmenleriň taryhynyň bütin dowamynda bedewiň eýelän ornuny hem-de ähmiýetini görkezmelidir diýip, hormatly Prezidentimiz belledi we hödürlenen şekiller babatda käbir bellikleri aýtdy.
Döwlet Baştutanymyz mejlisi dowam edip, Türkmenistanyň daşary syýasat ýörelgesiniň ileri tutulýan ugurlarynyň üstünde durup geçdi. Häzirki döwürde dünýä çalt depginler bilen özgerýär diýip, milli Liderimiz aýtdy. Dürli-dürli syýasy we ykdysady guramalar peýda bolýar. Täze howplar hem-de wehimler ýüze çykýar. Şeýle şertlerde jogapkärli we oýlanyşykly daşary syýasaty alyp barmagyň aýratyn möhüm ähmiýeti bardyr. Bu syýasat bitaraplygyň anyk esaslaryna hem-de aýdyň ugurlaryna laýyk gelmelidir, hemişe halkymyzyň taryhy tejribesine daýanmalydyr. Uzak asyrlaryň dowamynda toplan gymmatlyklaryna, däp-dessurlaryna we ahlak sütünlerine esaslanmalydyr.
Bitaraplyk, onuň esaslary öňe sürýän garaýyşlarymyzyň binýatlyk ölçeglerine eýermäge bize mümkinçilik berdi. Bu bolsa parahatçylyk söýüjilik, beýleki halklara, olaryň medeniýetine hem-de däp-dessurlaryna, garaýyşlaryna we dini ynançlaryna hormat goýmak bolup durýar diýip, hormatly Prezidentimiz Gurbanguly Berdimuhamedow sözüni dowam etdi. Bularyň ählisi hyzmatdaşlarymyz bilen netijeli we deňhukukly gatnaşyklary alyp barmaga mümkinçilik berýär. Dürli meselelerde anyk hem-de giň gepleşikleri geçirmäge şert döredýär. Özara kabul edip boljak çözgütleri tapmaga, hyzmatdaşlygyň täze halkara görnüşlerini işjeň ösdürmäge ýardam edýär.
Şoňa görä-de, Türkmenistan ählumumy ösüşiň örän möhüm meseleleri boýunça giň we köptaraply pikir alyşmalaryň ykrar edilen merkezleriniň biriniň ornuny barha berk we esasly eýeleýär. Bu meseleleriň üstünlikli çözülmegi biziň diplomatlarymyzdan hünärini we bilimini yzygiderli ýokarlandyrmagy, Türkmenistanyň dünýä giňişligindäki möhüm maksatlaryna hem-de ileri tutulýan ugurlaryna aýdyň düşünmegi talap edýär diýip, döwlet Baştutanymyz nygtady.
Milli Liderimiz «Bitarap Türkmenistanyň daşary syýasat ugrunyň 20172023-nji ýyllar üçin Konsepsiýasyny» tassyklamak hakynda Karara gol çekip, bu resminamanyň Bitarap döwletimiziň orta möhlet üçin halkara işiniň mazmunyny we ileri tutulýan ugurlaryny kesgitleýändigini belledi. Şeýle hem onda dünýä we sebit ösüşiniň täze meýilleri hem-de ýagdaýlary beýan edilýär. Jogapkär döwlet hökmünde biz bu meýiller we ýagdaýlar bilen bagly zerur çäreleri görmelidiris. Öz alyp barýan ugrumyzy hem-de çemeleşmelerimizi aýdyň beýan etmelidiris.
Hormatly Prezidentimiz Gurbanguly Berdimuhamedow «Bitarap Türkmenistanyň daşary syýasat ugrunyň 20172023-nji ýyllar üçin Konsepsiýasyna» laýyklykda, daşary syýasatymyzyň ýakyn ýyllar üçin esasy wezipelerini kesgitledi.
Şol wezipeleriň hatarynda Birleşen Milletler Guramasy bilen giňden we köptaraply hyzmatdaşlyk etmek wezipesi bar. Birleşen Milletler Guramasy tarapyndan goldanan we ykrar edilen Türkmenistan minnetdar bolup, bu guramanyň öňünde aýratyn jogapkärçilik çekýär, oňa halkara parahatçylygy we howpsuzlygy pugtalandyrmak işinde doly ýardam bermäge çalyşýar diýip, döwlet Baştutanymyzy aýtdy.
Daşky gurşawy goramak, suw serişdelerini dolandyrmak, tebigy we tehnogen häsiýetli betbagtçylyklardan goranmak ýaly möhüm meseleleriň çözülmegine Türkmenistanyň işjeň gatnaşmagy wajyp wezipe bolup durýar.
Şunuň bilen baglylykda, Türkmenistanyň ekologiýa we suw diplomatiýasynyň aýratyn ähmiýeti bellenildi. Ýurdumyzyň 20162019-njy ýyllarda Araly halas etmegiň Halkara gaznasynda başlyklyk etmeginiň çäklerinde, bu ugurda degişli Konsepsiýanyň düzgünlerini durmuşa geçirmek zerur bolup durýar. Şoňa görä-de, bu işe anyk häsiýet bermek we ony ahyrky netijeleri gazanmaga gönükdirmek möhümdir diýip, milli Liderimiz belledi.
Biz energiýa serişdelerini ygtybarly we durnukly üstaşyr geçirmek boýunça BMG-niň Baş Assambleýanyň kabul eden Rezolýusiýalarynyň düzgünlerini anyk hem-de gyşarnyksyz ýerine ýetirmelidiris, energetika howpsuzlygy babatda we durnukly energetika ulgamynda guramanyň köptaraply halkara-hukuk resminamasyny işläp taýýarlamak boýunça halkara bilermenleriň işlemegi üçin amatly şertleri döretmelidiris diýip, Türkmenistanyň Prezidenti sözüni dowam etdi. Mälim bolşy ýaly, şu ýyl Türkmenistan Energetika Hartiýasynyň Konferensiýasynda başlyklyk etmegi kabul edip alýar. Şoňa görä-de, bu ugurda öňde duran işleri ýokary derejede guramaçylykly hem-de many-mazmunly geçirmek zerur bolup durýar diýip, milli Liderimiz nygtady.
Birleşen Milletler Guramasy, onuň ýöriteleşdirilen agentlikleri bilen hyzmatdaşlyk etmegiň esasy ugurlarynyň biri hökmünde ulag ulgamy agzaldy. Ulag geçelgelerini döretmek, Merkezi Aziýany kontinent ähmiýetli iri üstaşyr geçiriş çatrygyna öwürmek boýunça ýurdumyzyň başlangyçlarynyň işjeň durmuşa geçirilmeginiň, Aşgabatda Durnukly ulag ulgamy boýunça ählumumy maslahatyň kabul edilen jemleýji resminamanyň düzgünleriniň ýerine ýetirilmeginiň zerurdygy bellenildi.
Beýleki halkara we sebit guramalary — Ýewropada Howpsuzlyk we Hyzmatdaşlyk Guramasy, Yslam Hyzmatdaşlyk Guramasy, Goşulyşmazlyk hereketi bilen gatnaşyklaryň yzygiderli giňeldilmegi esasy ugurlaryň hatarynda kesgitlendi.
Türkmenistan Garaşsyz Döwletleriň Arkalaşygyna assosirlenen agza bolmak bilen, Arkalaşygyň çäklerindäki işini öz bitaraplyk hukuk ýagdaýynyň esasy kadalaryna laýyklykda mundan beýläk-de ösdürer diýip, hormatly Prezidentimiz Gurbanguly Berdimuhamedow aýtdy hem-de Şanhaý Hyzmatdaşlyk Guramasy bilen arkalaşykly işlemek babatda hem pikirini beýan etdi.
Ýakyn goňşularymyz bilen ysnyşykly we köptaraply gatnaşyklary ösdürmek hem Bitarap döwletimiziň daşary syýasatynyň örän möhüm ugrudyr. Sebitiň döwletleri bilen hyzmatdaşlyk etmek, özara düşünişmek we ynanyşmak Merkezi Aziýada parahatçylygy hem-de howpsuzlygy gorap saklamagyň we pugtalandyrmagyň esasy şerti bolup durýar. Munuň özi dünýä hojalyk gatnaşyklaryna işjeň goşulmaga, maýa goýumlaryny giňden çekmäge mümkinçilik berýär diýip, milli Liderimiz nygtady hem-de Türkmenistanyň sebit strategiýasynyň mazmuny kesgitledi.
Türkmenistanyň alyp barýan bitaraplyk, parahatçylyk söýüjilik we özara hormatlamak syýasaty netijesinde, bize Azerbaýjan, Owganystan, Eýran, Gazagystan we Özbegistan bilen, Merkezi Aziýanyň beýleki döwletleri Gyrgyzystan hem-de Täjigistan bilen dostluk, hyzmatdaşlyk we özara düşünişmek gatnaşyklaryny ýola goýmak başartdy. Biz sebitde alnyp barylýan hyzmatdaşlygy mundan beýläk-de hemmetaraplaýyn berkideris, söwda, ykdysady we ynsanperwer gatnaşyklary ösdürmäge ýardam bereris diýip, döwlet Baştutanymyz Birleşen Milletler Guramasynyň howandarlygynda Owganystanda ýagdaýyň syýasy taýdan düzgünleşdirilmegi we onuň durmuş-ykdysady taýdan dikeldilmegi ugrunda çykyş edýän ýurdumyz tarapyndan bu ýurda nähili üns berilýändigini aýratyn belledi.
Hazar deňzi boýunça bäştaraplaýyn esasda hyzmatdaşlyk edilmegi Türkmenistanyň daşary syýasatynyň baş ugurlaryna degişli edildi. Bu babatda, hormatly Prezidentimiz Gurbanguly Berdimuhamedow Hazar deňzi bilen bagly birnäçe esasy meseleler, şol sanda onuň hukuk ýagdaýyna çemeleşmeleri ylalaşmak boýunça düýpli öňegidişlikleri belledi. Türkmenistanyň öňe süren we ähli gatnaşyjy döwletleriň makullan, Hazar deňziniň suw biologik serişdelerini gorap saklamak we rejeli peýdalanmak hakyndaky hem-de Hazar deňzinde adatdan daşary ýagdaýlaryň öňüni almak we ýok etmek babatda hyzmatdaşlyk etmek hakyndaky Ylalaşyklara gol çekildi. Ýurdumyz Hazar deňzinde söwda-ykdysady we ulag ulgamlarynda hyzmatdaşlyk etmek hakyndaky resminamalaryň üstünde işlemek baradaky başlangyç bilen hem çykyş etdi.
Russiýa Federasiýasy Türkmenistanyň strategik hyzmatdaşy bolup durýar diýip, döwlet Baştutanymyz aýtdy hem-de türkmen bazaryna barha uly gyzyklanma bildirýän Russiýanyň sebitleri bilen ýurdumyzyň göni hyzmatdaşlygy mundan beýläk-de ösdürjekdigini belledi.
Biz Zakawkazýe döwletleri, Ukraina, Belarus Respublikasy, Moldowa bilen gatnaşyklary giňeltmegi dowam ederis diýip, milli Liderimiz aýtdy hem-de söwda-ykdysady, maýa goýum, medeni-ynsanperwer ugurlarda bu döwletler bilen hyzmatdaşlyk edilmeginiň uly mümkinçiliklerini belledi.
Hytaý Halk Respublikasy bilen ýurdumyzy ysnyşykly dostluk we strategik hyzmatdaşlyk gatnaşyklary baglanyşdyrýar. Häzirki döwürde Hytaý Türkmenistanyň iri daşary söwda hyzmatdaşy bolup durýar. Daşary syýasatymyzyň gündogar ugrunda biz Aziýa—Ýuwaş umman sebitiniň beýleki döwletleri bilen gatnaşyklarymyzy hem pugtalandyrarys diýip, döwlet Baştutanymyz aýtdy hem-de soňky ýyllarda Ýaponiýanyň, Malaýziýanyň we Koreýa Respublikasynyň ýolbaşçylary bilen duşuşyklaryň geçirilendigini belledi. Bu duşuşyklar hyzmatdaşlyk etmäge taraplaryň özara gyzyklanýandygyny, munuň üçin uly mümkinçilikleriň bardygyny doly tassyklady.
Hormatly Prezidentimiz Ýewropa ýurtlary, Amerikanyň Birleşen Ştatlary bilen Merkezi Aziýada parahatçylygy hem-de durnuklylygy saklamak, täze wehimlere we howplara garşy göreşmek, energiýa howpsuzlygyny üpjün etmek babatdaky meseleleri mundan beýläk-de netijeli hyzmatdaşlyk etmekde ilkinji orna çykardy.
Döwlet Baştutanymyz Latyn Amerikasy ýurtlary bilen hyzmatdaşlygyň mümkinçilikleriniň hem düýpli öwrenilmeginiň zerurdygyna, Afrika Birleşigi bilen gatnaşyklaryň pugtalandyrylmagynyň we ösdürilmeginiň möhümdigine ünsi çekdi.
Milli Liderimiz tarapyndan halkara maliýe-ykdysady düzümler– Bütindünýä banky, Halkara Pul gaznasy, Ýewropanyň Täzeleniş we Ösüş banky, Aziýanyň Ösüş banky, Yslam Ösüş banky we beýlekiler bilen hyzmatdaşlyga uly ähmiýet berildi. Bütindünýä Söwda guramasyna girmegiň hem geljeginiň öwrenilmegi dowam etdiriler.
Hormatly Prezidentimiz Gurbanguly Berdimuhamedow halkara medeni hyzmatdaşlygynyň ösdürilmegini parahatçylygyň, adamlaryň özara düşünişmeginiň we ýakynlaşmagynyň örän möhüm usuly diýip atlandyrdy. Türkmenistan medeni taýdan giňden alyşmak, döredijilik wekilleri bilen gatnaşyk etmek üçin açykdyr. Ýurdumyzda her ýyl halkara bäsleşikleri we festiwallar geçirilýär. Bellenilişi ýaly, bu çäreler dürli halklaryň we dinleriň wekilleriniň arasynda birek-birege hoşniýetli garamak, dostlaşmak, özara hormatlamak hem-de ynanyşmak gatnaşyklaryny ýola goýmaga ýardam berýär.
Soňra döwlet Baştutanymyz Aşgabatda geçiriljek Ýapyk binalarda we söweş sungaty boýunça V Aziýa oýunlarynyň üstünde durup geçdi. Munuň özi Aziýanyň Olimpiýa komitetiniň ýurdumyza bildiren uly ynamydyr. Türkmenistanyň sport ulgamynda gazanan üstünlikleriniň, dünýä olimpiýa hereketine, sporty we sagdyn durmuş kadalaryny wagyz etmäge goşan goşandynyň ykrar edilmegidir diýip, hormatly Prezidentimiz belledi hem-de ýurdumyzyň taryhynda örän möhüm bolan bu halkara çärä görülýän taýýarlygy beýan etmek boýunça işleri güýçlendirmek, şu meselede halkymyzyň açyklygyna, özboluşlylygyna, beýleki medeniýetlere hormat goýýandygyna we myhmansöýerlige aýratyn ähmiýet bermek babatda görkezme berdi.
Hormatly Prezidentimiz Gurbanguly Berdimuhamedow Daşary işler ministrligine Konsepsiýany durmuşa geçirmek, bu resminamada bellenen wezipeleri ýerine ýetirmek boýunça işleri üpjün etmegi tabşyrdy. Türkmenistanyň ministrlikleriniň, pudak edaralarynyň we beýleki döwlet edaralarynyň ýolbaşçylaryna öz halkara işleriniň gündelik hem-de geljek üçin meýilnamalary düzülende, şu resminama esaslanmak tabşyryldy.
Biziň daşary syýasatymyz, haýsy ugurda amala aşyrylsa-da, hemişe sazlaşykly we oýlanyşykly alnyp barylmalydyr diýip, döwlet Baştutanymyzy nygtady. Bir maksada – Türkmenistanyň içerki ösüşi üçin amatly halkara şertlerini döretmäge gönükdirilmelidir. Dünýä giňişliginde Bitarap döwletimiziň kanuny bähbitlerini üpjün etmäge ýardam bermelidir. Ygrarly we durnukly hyzmatdaş hökmünde onuň abraýyny ýokarlandyrmaga hyzmat etmelidir.
Soňra milli Liderimiz häzirki mejlisiň uly umumymilli baýramyň –Türkmenistanyň Döwlet baýdagynyň gününiň öň ýanynda geçirilýändigini belläp, bu ýere ýygnananlary bu ajaýyp dabara bilen gutlady we hemmelere berk jan saglyk we bagtyýar durmuş, jogapkärli işlerinde uly üstünlikleri arzuw etdi.
Hormatly Prezidentimiz Döwlet baýdagynyň baýramynyň dynç gününe gabat gelýändigi bilen baglylykda, «Türkmenistanyň Döwlet baýdagynyň güni mynasybetli dynç gününi geçirmek hakyndaky» Permana gol çekdi.
Hormatly Prezidentimiz Gurbanguly Berdimuhamedow Ministrler Kabinetiniň giňişleýin mejlisini jemlemek bilen, şu gün “Bitarap Türkmenistanyň daşary syýasaty: parahatçylygyň we ösüşiň hatyrasyna hyzmatdaşlyk” atly halkara maslahatyň hem geçiriljekdigini belledi we forumyň netijeli işlemegini arzuw etdi.
Kaydol: Kayıt Yorumları (Atom)


text:
Olaryň aglabasy akademiýanyň talyplarynyň işleridir. Sergide Aziada-2017-niň maksatnamasyndaky sport görnüşleriniň ählisi öz beýanyny tapypdyr.
Žiwopis eserleriniň arasynda Annamyrat Babaýewiň „Tizlik“ diýen suratynda ýeňşe hyjuwly welosipedçiler şekillendirilipdir. Olar ýeňşini Watana bagyş edýärler.
Dünýägözel Akynyýazowa işini „Aşgabat Aziada garaşýar“ diýip atlandyrypdyr. Onuň eserinde şäher binalary, güýçli depginde gurulýan Olimpiýa şäherçesi şekillendirilipdir. Suratyň takyk göni jähekleri, az serişdeler bilen çepeç beýan ediş usuly, üýtgeşik mänirli tämizligi ony Martiros Sarýanyň giçki döredijiligine çalymdaş edýär.
Kakageldi Taganowyň „Aşgabat ýagyşdan soň“ atly eserinde türgenleikden soň paýtagymyzyň köçelerinden gidip barýan welosipedçiler şekillendirilipdir. Ýaňy ýagan ýagyşdan soň öl asfalta düşýän çyralaryň ýagtsyna syn edeniňde, hamala, ondan ýagyşdan soňky tämizlik gelýän kimin duýgy döreýär.
Begenç Berkeliýewiň „Küştçiler“ atly eserinde ýiti reňkler ulanylypdyr. Olaryň başy tahýalysy garşydaşy üçin garaşylmadyk göçüm eden bolarly, onuň göçümi başy papakly bäsdeşini aljyrrylyga salan ýaly görünýär. Onuň ýordumy şeýle bir sazlaşykly berlipdir welin, oýun nähili tamamlandyka diýip sorasyň gelip dur.
Maral Hudaýgulyýewanyň „Tennisçi gyzlar“ suratynda ýaşajyk türgenleriň dördüsiniň gözleri uçganaklap dur. Maral gyzlaryň ýeňişli bagtyýar pursadyny anyk beýan etmegiň hötdesinden gelipdir.
Sport tansyna bagyşlanan işleriň arasynda Gülaýym Jumaýewanyň „Tansçylar“ eseri aýratyn göze ilýär. Nakgaşa olaryň tans etmekden lezzet alýandyklaryny takyk beýan etmek başardypdyr.
Gujurly hem eýesine wepaly türkmen iti Aziada-2017-niň nyşany hökmünde saýlanylany bäri nakgaşlar ony suratlarda, plakatlarda, gobelenlerde, keramikada beýan edip ugradylar.Bu ýerde goýlan işleriň arasynda Kakageldi Seýitmuhammedowyň „Alabaý“ diýen eseri has-da tapawutlanýar. Kakageldiniň çeken suratynda boýny medally güjük tomaşaçylara akylly nazaryny dikip otyr. Ol itiň ygtybarly, wepaly dostdygyny çeper serişdeler arkaly bermegiň hötdesinden gelipdir.


text:
Türkmenistanyň Prezidenti we Kataryň Emiri döwletara hyzmatdaşlygynyň ileri tutulýan ugurlaryny maslahatlaşdylar
Türkmenistanyň Prezidenti Gurbanguly Berdimuhamedow Katar Döwletiniň Emiri Şeýh Tamim bin Hamad Al Tani bilen telefon arkaly söhbetdeşlikde türkmen-katar hyzmatdaşlygynyň ileri tutulýan ugurlaryny maslahatlaşdylar. Döwletara gatnaşyklarynyň ýokary derejä eýedigini kanagatlanma bilen belläp, Türkmenistanyň we Kataryň Baştutanlary özara peýdaly hyzmatdaşlygy mundan beýläk-de ösdürmek üçin ägirt uly mümkinçilikleriň bardygyny aýtdylar. Türkmenistanyň Prezidenti we Katar Döwletiniň Emiri ozal gazanylan ylalaşyklaryň ýerine...


text:
Gürleýän guýy.
Hekeýäň ady göçme manyda däl, guýy hakykatdanam gürleýär, siz muňa özüňiz göz ýetirip bilersiňiz. Süýji suwly guýy, edil obaň ýüreginde. Obaň ady üç guýy, sebäbi ol obada üç sany guýy bar, iki guýy ajy suwly, bir guýy süýji suwly. Guýular bir birinden daşda däl, el uzadaýmaly, ýöne barybir suwlary tapawutly. Biziň wakamyz süýji suwly guýy barada gider. Ajy suwly guýular bize gyzykly däl, ol guýulardan adamlar suw içenoklar, ol guýulardan mal-gara suw berýärler. Süýji suwly guýy adamlar üçin has wajyp bolansoň, oňa seredilşem üýtgeşik. Guýyň çermegi dag daşy bilen, adam biline çenli örülen. Beýle ýagdaýyň iki bähbidi bar, birinjisi guýa kijijek çagalar we käbir haýwanlar gaçmaz ýaly, ikinjisi ýel şemal wagty guýa çäge tozamaz ýaly. Guýy üçin dag daşlaryny getirmegiňem özi uly zähmet, daş töwerekde daş alara ýer ýok, iň golaý ýer Köpetdag. Ýöne nähili bolandada guýyň çermegi dag daşlary bilen örülen. Ol agyr zähmedi kim öz egnine aldy, obaň adamlary bilenok. Hatda obaň iň garry ýaşaýjysam, ol guýyň haçan gazylanyny, kim gazanyny we daşyny daşlar bilen kimiň örenini, iň bolmanda rowaýat, erteki görnüşindede hiç zat bilenok. Adamlaň ýady gysga we ynamsyz. Çölde saňa habar saklaýan kitaphanalar ýok, şoň üçin bir habary nesilden nesili geçirjek bolsaň, hökman erteka ýa-da rowaýata büremeli. Ýöne üç guýy obaň ýaşaýjylarynyň, öz guýylary barada hiç hili ertekisem ýok rowaýadam. Geň ýeri, süýji suwly guýyň ady, okap oturan hekaýaň ady bilen deň. Howwa. Oba ýaşaýjylary ol guýa "Gürleýän guýy" diýýäler. Ýöne ol adyň nirden gelip çykanyny hiç kim bilenok. Şemal wagty, guýyň agzyna ýel ilip, adam sesine meňzeş aýylganç ses çykarýar. Käbir ýaşaýjylar bolsa şol ses üçin hem guýa gürleýän guýy diýilendir diýip çak edýärler. Guýy beýle sesi her bir ýelde çykaryp ýörenok, diňe şemal gündogardan öwsen wagty. Garaz ol guýy azajyk geňiräk, ýöne näçe geň bolsada öz gönümel wezipesini ýerne ýetirýär, adamlary suw bilen üpjün edýär.
Günleriň bir güni şol guýa obaň bir gyzy öz küýzesini gaçyrdy. Guýyň daşyndaky daşdan diwaryň üstünde öz küýzesini goýdy, küýze bolsa ýykylyp guýa gaçdy, gyz oňa elini degirmedi, hamala küýzäni başga biri iten ýaly, ýa-da küýzäň duran daşy tekiz däldi? Ony eýýäm hiç kim bilenok. Näme bolandada küýze indi guýyň düýbinde ýatyr, alyp bolar ýaly däl. Biziň hekaýamyzam şol guýa gaçan küýzeden soň başlaýar, sebäbi gürleýän guýy bilen gyzyň birinji şerti, şol küýzäň üstünde baglanşyldy. Hekaýa başlamazdan öň, elbetde gyz barada we başgada gahrymanlar barada size aýdyp bermek zerurdyr? Gyz barada awtorda edil şu wagyt aýdara hiç zat ýok, sebäbi gyzy başdan aýak indi oýlap tapmaly. Howwa, gyz entek çyg, bişmedik. Ol barada ýekeje aýdyp boljak zat, ýere ýetip, yzyna aýlanyp duran, uzyn gara saçlary bar. Ýöne gyz diýen zat diňe owadan uzyn saçlar bilen gutarmaýar, oňa at, sypat we häsýet gerek, ondan daşgaryn jemgiýetde tutýan orny hem gerek. Eger awtor hakyky durmuşdan bir gyzy alyp, şoň häsýetlerni hekaýadaky gyza geçiren bolsa, belkem aňsat bolardy. Ýöne awtor beýle etmäge gorkýar, sebäbi ol ynanýar; Eger hakyky dünýeden alnan gyzy, hyýaly dünýä geçirip, ol barada her hili zatlar ýazyp ugrasaň, kim saňa güwä geçip biljek hakyky dünýedäki gyz, öz hyýaly dünýedäki ekiz taýynyň ykbalyny paýlaşmaz diýip? Şoň üçin awtor öz baş gahrymany gyzy, tutuşlygyna noldan oýlap tapmaly diýen netijä geldi. Goý hyýaly dünýedäki gyz bilen, hakyky dünýedäki hiç bir gyz kesişmesin.
Awtor gyzy oýlap tapyp başlamaka siz göz öňüne getiriň; uzyn saçly gyz, hapa çägäň
Okalan sany: 144 Jogaplar: ( 0 )


text:
Kategoriýa:Alymlar
Serdar Saparow, Turkmen talyby.
Serdar Saparow, 1997-nji ýylyň 13-nji ÿanwarynda Turkmenistanyñ Koshi/Ashgabat şäherinde dünýä inýär. Häzirkizaman turkmen talyby. Ol Ashgabat şäherinde ýerleşýän 20-nji orta mekdepde okaýar. Mekdebi gutarandan soň maşgalasynyň basyşy astynda uniwersitete okuwa girýär.
Kiçi kategoriýalar
Bu kategoriýa diňe aşakdaky kiçi kategoriýany öz içine alýar.
D
- ► Dindar Alymlar (4 P)
"Alymlar" kategoriýasyndaky sahypalar
Jemi 21 sanysyndan, aşakdaky 21 sahypa bu kategoriýadadyr.


text:
Sport ussady Şawkat Mätgurbanowyň we beýleki tejribeli tälimçileriň ýolbaşçylygynda ýaş pälwanlaryň ýüze golaýy başa-baş söweşlerde başarnygyny kämileşdirýärler, olaryň arasynda jiu-jitsu, sport we söweş sambosy boýunça sebit ýaryşlarynyň ýeňijileri bar. Olaryň ählisi sagdyn durmuş ýrelgesine eýeýýän, maksada okgunly, erjel, gujurly ýaşlar.
7 Şubat 2017 Salı
Iň Güýçli Türgenler, Şol Sanda Daşouguzly Pälwanlar Aziada-2017-de Ýurdumyza Wekilçilik Etmek Ugrunda Bäsleşýärler
Daşoguz şäherindäki 4-nji çagalar-ýetginjeklr sport mekdebiniň tälimçisi, tanymal halypa Şawkat Mätgurbanowyň pikirne görä, Jonibek Atajanow V Aziada gatnaşmaga dalaşgärleriň biridir. Göreşiň dürli ugurlaryna ussat bu ýaş pälwan sportda ýokary netijeler gazanýar. Ol geçen ýylyň ahyrynda paýtagtymyzyň Olimpiýa şäherçesinde geçirilen jiu-jitsu boýunça Aziýa çempionatynda 85 kg agramda çykyş edip, bürünç medal eýeledi.
Mätgurbanowyň zehinli şägirtleriniň ýene biri sebit ýaryşlarynyň birnäçesiniň ýeňijisi, kikboksing boýunça geçen ýylky milli çempionatda kümüş baýraga mynasyp bolan Batyr Taňryberdiýewdir.
Sport ussady Şawkat Mätgurbanowyň we beýleki tejribeli tälimçileriň ýolbaşçylygynda ýaş pälwanlaryň ýüze golaýy başa-baş söweşlerde başarnygyny kämileşdirýärler, olaryň arasynda jiu-jitsu, sport we söweş sambosy boýunça sebit ýaryşlarynyň ýeňijileri bar. Olaryň ählisi sagdyn durmuş ýrelgesine eýeýýän, maksada okgunly, erjel, gujurly ýaşlar.
Sport ussady Şawkat Mätgurbanowyň we beýleki tejribeli tälimçileriň ýolbaşçylygynda ýaş pälwanlaryň ýüze golaýy başa-baş söweşlerde başarnygyny kämileşdirýärler, olaryň arasynda jiu-jitsu, sport we söweş sambosy boýunça sebit ýaryşlarynyň ýeňijileri bar. Olaryň ählisi sagdyn durmuş ýrelgesine eýeýýän, maksada okgunly, erjel, gujurly ýaşlar.
Daşoguzyň 4-nji ÇÝeSM-niň uçurymlarynyň köpüsi Türkmenistanyň Milli sport we syýahatçylyk institutynyň talyplary. Rüstem Rozmetow jiu-jitsu boýunça Horwatiýada geçirilen dünýä çempionatynda ýeňiş gazandy, Fahriddin Abdullaýew, Gudrat Rozymow dagy ýurdumyzyň birnäçe gezek çempiony boldylar, halkara ýaryşlarynda baýrakly orunlary eýelediler. Bu türgenleriň ýapyk binalarda we söweş sungaty boýunça V Aziýa oýunlarynda söweş sambosy boýunça ýurdumyzyň milli toparyna girmäge mumkinçilikleri uludyr.
Kaydol: Kayıt Yorumları (Atom)


text:
Tomus! Dynç alyş we syýahat döwri!
Master Card we VISA kartynyň mümkinçiliklerini ulanmak üçin – iň amatly wagt!
Biziň Bankymyzda MasterCard we VISA kartyny açdarsyňyz:
i. Myhmanhanalarda ýer belläp bilersiňiz
i. Bütin dünýäde söwda merkezlerde we dükanlarda harytlary MasterCard we VISA kartlaryň üsti bilen satyn alyp bilersiňiz
i. Siz nirede bolsaňyz hem bankomatlaryň üsti bilen nagt pullary alyp bilersiňiz
i. Internetiň üsti bilen harytlary we hyzmatlary toläp bilersiňiz
Çeşme: Türkmenistanyň Döwlet Daşary Ykdysady Iş Banky


text:
Türkmen sünni ahunlar gadymdan bäri yslam dininiñ iki uly merkezi bolan Buharaỳe şerif we Hywadaky hüjre-medreselerinden bilim alyp türkmensähra dolanyp gelipdirler. Olara, ol medreselerde arap-pars we beỳleki dilleri öwredipdirler. “Türkmen ylymdarlary Eỳran bilen SSSR-iñ arasynda serhet çekilinçä Hywa, Buhara medreselerinden bilim alyp gaỳdypdyrlar. Ol döwürde okuwlar arap we pars dillerinde alynyp barylypdyr. Yslam dininiñ taglymatlaryny we däplerini ündeỳän “Sopy allaỳar”, “Rownak ul-yslam”, “Şerigat kanunlary”, “Mohyt”, “çarkitap”, “Tefsir”, pars we arap dillerine we grammatikasyna türgünleşmek üçin “Nowaỳiniñ”, “Fizulynyñ”, “Hafeziñ”, “Beỳdiliniñ” we beỳleki eserleri okadylypdyr. Medreselerde arap diliniñ grammatikasy, “Logika”, “(mantak)”, musulmançylyk hukuklar, dessurlar, “Mesele”, “Wakalara düşündiriş”, “(Şerh il-wakaỳa)”, “Hekmet il-laỳyn” esasy dersler hökmünde ykrar edilipdir. “Awwal-e Elm”, “Düşündiriş”, “Towzih”, “Hadis”, “Gazy Beỳzewiniñ düşündirişi (Tewsir-e Gazỳe Beỳzewi)”, “Maglumat-e afak ” we ş,m. Sapaklary okalypdyr.”10
Häzirki döwürde bolsa, Eỳranda ähli dini taglymatlar türkmenlere mahsus bolan dini merkezlerde öwredilip dürli derejelere laỳyk bolỳarlar. Ahunlyk mertebesi bolsa, Ahunlar geñeşiniñ ỳa-da komisiỳasynyñ tarapyndan, ahunlyk derejesini aljagyñ ylmyny, bilimini, maliỳe ỳagdaỳyny, ỳaşyny (ortaça 45-50) ỳaşy göz öñünde tutulyp berilipdir.11
Olar ahunlyk derejesini alanlaryndan soñ özlerine dgişli mejjit, hüjrelerde ymam bolup, sapak berip wagz nesihat edip gezỳärler.
“Buhara medreselerinden bilim alan ahunlar, köplenç ỳagdaỳda, oba mekdeplerinde mugallym bolup işläpdirler we ösüp barỳan nesliñ terbiỳelenmeginde öz täsirlerini ỳetiripdirler”.12
“Türkmenlerde mesjit-medreselere üşür, zekat bermek elmydama bolup dorupdyr. Ylaỳtada çagalaryny ol ỳerde okuw-terbiỳe berilmek üçin has ykjam bolupdyrlar. Türkmenler çagalaryny okadanlary üçin hasylynyň 10-dan 1-ni (ondan birini) sylag hökmünde olara töläpdirler. Olardan okuw okatmanlary, dindar adamlaryñ haỳyr-sahawatynyñ hasabyna ỳaşapdyrlar”.13
“Türkmen oazislerinde ỳaşaỳan ilatyñ durmuşy, ỳazuwda görkezilmedik, adat bilen ỳöredilỳärdi. Aỳratyn şahslaryñ, uruglaryñ, taỳpalaryñ aralygyndaky jedelli meseleler aksakgallaryñ gatnaşmagynda adat boỳunça çözülỳärdi. Şerigatyñ kanuny maşgala we miras bilen bagly bolanynda ulanylỳardy. Galan ỳagdaỳlarda oña selçeñ ỳüz tutulỳardy. Şeỳle ỳagdaỳda kazynyñ (sudỳanyñ) wezipesini mollalar ỳerine ỳetirỳärdiler. Doglan çagalaryñ, däp-düzgüni, sünnet edilşi, ỳaş çatynjalaryñ nikalanylyşy, aỳrylyşmalary, adamlaryñ ỳogalyşlary, tereke (miras) bilen bagly geçirilỳän çözgütler, mollalar tarapyndan şerigatyñ kanuny esasynda ỳerine ỳetirilỳär.”14
Akgala şäherinden Nazar Ahun Tagsyr Mahyry, Kümüşdepe şäherinden Buharada okap gelen Baỳramgeldi Ahun (1980-nji ỳylda onuñ belli ahun ogly Abdyjan Ahun Eỳran Yslam Respublikasynyñ baştutany ymam Homeỳniniñ tarapyndan ähli Türkmensähra ilatynyñ ỳörite saỳlanan wekili boldy) we Rejeb Ahun Sayatly,Çynsawul (Çynsebil) etrabyndan Aỳdjan Ahun Çynsawuly, Mämmet Ahun Gürgeni (ikinji jahan urşundan soñ Muhammetrza Pählewi patyşa bolan döwründe Eỳranyñ milli mejlisiniñ, türkmenleriñ tarapyndan birinji wekil bolup saỳlanan hem-de 1925-26-njy ỳyllardan soñ, Jüneỳthan Türkmensähra baranda ỳolbaşçylyk edip Owganystana çenli ỳola salan ahundyr. Jüneỳthan sylag üçin ony öz giỳewisi edip bir gyzyny şol ahuna tabşyryp gaỳdỳar.), Hajy Ahun Tagsyrlar, 1920-1924-nji ỳyllarda Eỳran Türkmenleriniñ Garaşsyzlyk Jümmüşinde Prezidentlik ỳolbaşçylygyny alyp baran Tagsyr Osman ahun,
Eỳran türkmenleriniñ arasynda XX asyryñ I ỳarymynda Hywa, Buhara medreselerinde okap gelenleriñ özi hem nesilleriniñ birnäçesiniñ ady şulardan ybaratdyr:
Osman Ahun
Bäşỳuwusga etrabyndan Adynajan Ahun Ýaraly ( Bu şahsyỳet Eỳranyň meşruta gozgalaňyndan soň ikinji tapgyr Eyranyň Milli Şura Mejlisiniň ilkinji wekili bolup saỳlanỳar.)
Adinajan Ahun (Annajan Ahun) Ýaraly
Welijan ahun, Annagylyç Ahun Nagyşbendi, Amangeldi Ahun Hanafi Hojanepes etrabyndan, Teñli Ahun Garakçy Kümmetkowus şäheriniň Erfanabat etrabyndan, Buharadan Türkmensähranyñ Gürgen derỳasynyñ boỳundaky Hojanepes obasyna göçüp baran Ketde pir işanyñ ogly Abdylla Ahun Magfury, Hojaguly Ahun Etisami Kör, Welimuhammet Ahun Arzaneş (1979-nji ỳylda Türkmensähra türkmenleriniñ lider wekili), Telaỳi Ahun,...dagylar has meşhurdylar. ... Dowamy


text:
Birža söwdalarynda daşary ýurtlara goýberilen harytlaryň jemi bahasy 31 million ABŞ-niň dollaryndan gowrak boldy
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 22-si hasaba alyndy.
Daşary ýurt walýutasyna jinsi önümleri, nah ýüplük, pagta-süýümi, şeýle hem armatura ýerlenildi. Satyn alan ýurtlar: Russiýa, BAE, Şweýsariýa, Owganystan, Ermenistan, Gyrgyzystan we beýlekiler. Geleşikleriň umumy bahasy ABŞ-nyň 31 million 136 müň dollaryndan gowrak boldy.
Manat serişdelerine Russiýadan we Pakistandan gelen işewürler jemi bahasy 10 million 930 müň manatlykdan gowrak nah ýüplügi satyn aldylar.
Ýurdumyzyň telekeçileri içerki bazar üçin jemi bahasy 11 million29 müň manatlykdan gowrak nebit ýolbitumyny (TNGIZT) we pagta-süýümini satyn aldylar.


text:
Moskwa polisiýasy oppozisiýadaky syýasatçy we korrupsiýa garşy kampaniýaçy Alekseý Nawalnynyň baş kömekçisine näbelli adam tarapyndan turbaly hüjüm edileninden soň, “bozgaklykda” güman edip, jenaýat derňewine başlady.
Moskwa polisiýasynyň sözçüsi 16-njy sentýabrda “Interfax” habar agentligine jenaýat işiniň açylandygyny we bir gün ozal Nikolaý Lýaskine hüjüm eden adamyň gözlenilýändigini aýtdy.
Nawalnynyň 2018-nji ýyldaky prezidentlik kampaniýasynyň Moskwadaky bölüminiň başlygy Lýaskin edilen hüjüm netijesinden beýni sarsmasyndan ejir çekdi we hassahanada bejergi aldy.
Bu ýurt boýunça Nawalnynyň tarapdarlaryna edilen tapgyrlaýyn hüjümleriň we azar bermeleriň iň täzesidir. Nawalnynyň özi aprelde ýüzüne sepilen himiki jisimden ejir çekdi. Emma polisiýa iýun aýynda, hiç kimi tussag etmezden, bu işiň derňewini ýapdy.
Nawalny prezident saýlawlaryna gatnaşmakçy bolýar, emma rus häkimiýetleri onuň saýlawa goýberilmejekdigini, sebäbi jenaýatda günäli tapylandygyny aýdýarlar. Nawalny bu aýyplamanyň syýasy äheňlidigini öňe sürýär.


text:
Onuň açylyş dabarasyna etrap we welaýat häkimlikleriniň ýolbaşçylary, jemgyýetçilik guramalarynyň wekilleri, Demir ýol ulaglary ministrliginiň dürli bölümleriniň işgärleri, etrap merkeziniň ilaty gatnaşdylar. Dabarada Aşgabat-Türkmenbaşy ýolunyň ugrunda demir ýol infrastrukturasyny kämilleşdirmek jähtinden täze binanyň ähmiýetiniň uludygy bellenildi. Tapawutlanan gurluşykçylara Türkmenistanyň Prezidentiniň adyndan gymmaly sowgatlar gowşuryldy.
Umumy meýdany 344 inedördül metr bolan iki gat binany Demir ýol ulaglary ministrliginiň ýörüteleşdirilen kärhanasy--1-nji Gurluşyk- montaž otlusynyň işgärleri 6 aýda gurdylar. Wokzalyň daş-töweregi abadanlaşdyryldy, ulaglar üçin ýeterlik meýdança bellenildi.
Diňde we hereketi dolandyryş merkezi ýerleşýän nobatçynyň otagynda Hytaýda öndürilen JIAXUN kysymly täze elektron enjamy oturdyldy. Onuň kömegi bilen Aşgabatdaky dispetçer, ýoldaky otlylaryň sürüjileri, Demir ýol ulaglary ministrligi, şeýel hem stansiýada alysdaky abatlaýjylar bilen gepleşip bolýar.
Wokzalyň gündelik işine kyrka golaý adam gatnaşýar. Ol günde 150-200 adama hyzmat eder. Ýolagçy otlylaryndaky boş ýerlere bütewi elektron gözegçilik ulgamy Baharly etrabynyň ilatyna günde Aşgabat-Türkmenbaşy aralygyna gatnaýan otlylara petek almaga mümkinçilik berer.


text:
Türkmenistan we Gazagystan kosmos babatynda bilelikde iş alyp barmagyň bosagasynda
Türkmenistan we Gazagystan kosmos babatynda bilelikde iş alyp barmagyň bosagasyndaGazagystanyň goranmak we aerokosmos boýunça ministriniň orunbasary Marat Nurgujin Türkmenistan bilen Gazagystanyň arasynda aerokosmiki meseleler boýunça bilelikde işlemekde gepleşikleriň geçirilýändigini aýtdy. ...
Ýazylan wagty: 10 декабря 2017 Ýazan NEXTTM
0
Okalan sany: 28 Jogaplar: 0
Howanyň üýtgemegi bilen bagly halkara surat bäsleşigi yglan edildi
Howanyň üýtgemegi bilen bagly halkara surat bäsleşigi yglan edildiMerkezi Aziýanyň sebit ekologiýa merkezi fotosuratlaryň bäsleşigini yglan etdi. Oňa professional suratçylardan başlap, surat sungatynyň höwesjeň wekillerine çenli gatnaşyp biler. Düşürilen suratlarda tebigatda bolup geçýän üýtgeşmeler esasy tema edilip alynmaly. Surat bäsleşigine Merkezi Aziýa döwletlerinden, şol sanda Türkmenistandan hem gatnaşmaga mümkinçilik bar. 4-nji dekabrda yglan edilen bäsleşik 2018-nji ýylyň 15-nji ýanwarynda jemlener. Bäsleşige gatnaşyjylar öz suratlaryny üç ugur boýunça hödürläp bilerler. Bäsleşige http://climate.carececo.org/ internet salgysy boýunça gatnaşyp bolýar....
Ýazylan wagty: 10 декабря 2017 Ýazan NEXTTM
0
Okalan sany: 23 Jogaplar: 0
Ajaýyp döwrümiziň waspy
Ajaýyp döwrümiziň waspy
Ýazylan wagty: 09 декабря 2017 Ýazan NEXTTM
0
Okalan sany: 46 Jogaplar: 0
Ösüşlеrе tarap öňe
Öсüшлере тарап öñе...
Ýazylan wagty: 09 декабря 2017 Ýazan NEXTTM
0
Okalan sany: 30 Jogaplar: 0
Ýaşlaryň döredijiliginde altyn güýzüň waspy
Berkarar döwletimiziň bagtyýarlyk döwründe Gahryman Arkadagymyzyň alyp barýan her bir tutumly işleriniň netijesinde biz ta...
Ýazylan wagty: 06 декабря 2017 Ýazan NEXTTM
1
Okalan sany: 43 Jogaplar: 0
Sary ýapraklar
Türkmen şekillendiriş sungaty gadymyýetden gaýdýar. Döwürleriň, asyrlaryň geçmegi bilen şekillendiriş sungaty hem kämilleşip şu günki de...
Ýazylan wagty: 06 декабря 2017 Ýazan NEXTTM
1
Okalan sany: 40 Jogaplar: 0


text:
َTürkmeniň gawun kaky Ýewropada ýok - غاوون قاقی یوروپادا یوق
Söhbetdeşligi geciren: Taher Şir Mohammadi
Germaniýanyň paýtagty Berlinde 15-nji ýanwarda Oba hojalyk önümleriniň Halkara sergisi açyldy. Bu ýyl bu sergä 56 döwlet gatnaşýar. Bu sergä her ýylda barýanlaryň biri Berlin şähärinde ýaşaýan, ozal Türkmenistanyň Suw-gurluşygynda inžener kärinde işlän Ýusup Kordyr. Azatlyk Radiosynyň Germaniýadaky habarçyşy Taher Şir Mohammadi Ýusup Kor bilen bu sergi barada söhbetdeş boldy.
Azatlyk Radiosy: Berlinde her ýylda bolýan bu sergi barada gysgaça gürrüň beräýseňiz?
Ýusup Kor: Bu sergä nemes dilinde „Grüne Woche“ diýilýär, türkmençesi „Ýaşyl hepde“ bolýar. Bu sergi her ýylda ýanwar aýynyň başynda geçirilýär. Germaniýanyň hem-de dünýäniň ähli ýurtlaryndan bu sergä gelýärler we ony gowy garşy alýarlar. Şonuň üçin sergi bu ýyl 10 günläp dowam eder.
Bu Halkara sergä öňki SSSR-iň respublikalaryndan, şol sanda Merkezi Aziýa döwletlerindenem gatnaşýarlar. Ýöne, gynansak-da, Türkmenistan muňa üns bermeýär. Belkem, gelejekde şu meselä üns bererler diýip umyt edýän.
Azatlyk Radiosy: Berlinde geçirilýän Oba hojalyk önümlerniň halkara sergisiniň bu ýyl 75-nji gezek geçirilişi. Ýusup, siz Berlinde ýaşaýarsyňyz. Siz bu sergä gatnaşdyňyzmy?
Ýusup Kor: Men şu sergä 17 ýyldan bäri gatnaşyp gelýärin.
Azatlyk Radiosy: Germaniýadaky sergä 56 ýurtdan 1600 adam öz Oba hojalyk önümlerini getiripdir. Eýse, Türkmenistan hem şular ýaly Halkara sergä gatnaşsa gowy bolmazmydy?
Ýusup Kor: Elbetde, gowy bolardy. Türkmenistanyň ykdysadyýetinde Oba hojalyk önümleri esasy pudak hasaplanylýar. Türkmen ylaty hem esasan Oba hojalyk bilen meşgul. Şonuň üçin Türkmenistanyň döwletine-de, halkyna-da şular ýaly halkara derejesinde geçirilýän sergiler degişlidir diýip pikir edýän. Olar bu sergilere gatnaşyp, köp tejribeleri gazanyp bilerdiler.
Azatlyk Radiosy: Ýusup, siz birnäçe ýyllap Türkmenistanyň Suw-gurluşyk hojalygynda inžener bolyp işlediňiz. Türkmenistanyň Oba hojalygyndaky gök önümleriň ýagdaýyna belet adam. Siziň pikiriňizçe, Türkmenistan şular ýaly Halkara sergilere öz haýsy önümlerini getirip bilerdi?
Ýusup Kor: Türkmenistanyň getirip biljek önümleri gaty köp. Men Türkmenistanda Oba hojalyk bilen gyzyklanyp we ony öwrenmek üçin köp ýerlerini paý-pyýada gezdim, hasam Daşoguz we Balkan welaýtlaryna beletçiligim bar.
Türkmenistanda, her tarapdan alsaň-da, öz harytlary bilen bazara çykmaga mümkinçilik bar. Türkmenistan gök önümleri, miweleri, gury önümleri, kakadylan önümleri sergä getirip bilerdi. Mysal üçin, et ömümlerinden kolbasa ýa-da alkogolly içgilerden, alkogolsyz içgilerden, miwe suwlaryndan hem öz önümlerini sergä getirip bilerdi.
Azatlyk Radiosy: Siziň pikiriňizçe, şular ýaly Halkara sergi Türkmenistanyň oba hojalyk önümlerini Germaniýanyň ilatyna tanatmak üçin nähili kömekleri ederdi?
Ýusup Kor: Mysal üçin, şu taýda ýok zadyň biri – gawunyň kaky. Şu taýynyň ýerli halkyna gawunyň kakyny görkezeňde, umuman, Ýewropada ýaşaýan haýsy millet bolsun tapawudy ýok, hemmesi gyzyklanýarlar we dadyp görýärler. Bir gezek şeýle waka boldy. Men Türkmenistandan Germaniýa gaýdamda özüm bilen düýe çal alyp gaýtdym. Türkmenistanda ol bazarda satylýar. Berliniň aeroportuna gelemde, gümrük işgärleri geň galyp, birinji gezek biziň ýurdumyza düýäniň süýdi geldi (nemesler düýe çala kamelmilch diýýärler) diýip, ony surata düşürdiler.
Olar dünýäniň bir ýerinde düýäniň süýdi öndürilip, şu derejede dükanlarda satylýan eken we ony biziň ýurdumyzdan biri özi üçin gertipdir diýip, haýran galdylar. Menem düýe çaly Türkmenistandan maşgalama dadyraýyn diýip, alyp gaýdypdym. Diýjek bolýanym, indi her tarapyndan seredeňde-de, Türkmenistanyň birentek önümleri: et we beýleki maldarçylyk önümleri, künji, günebakar ýagy, pagta önümleri, gawun-garpyz, şu taýynyň bazaryna çykarylyp bilnerdi.
Germaniýada gije-gündiz açyk dükanlar bar. Türkmenistanyň döwleti ýa-da hususy sektor şol dükanlar bilen söwda gatnaşyklaryny ýola goýup bilerdi. Türkmenistanyň döwleti şu meselä üns berse we ondan gazanç edip biljekdigine göz ýetirse, örän gowy bolardy, bu ilat üçinem köp peýdaly bolardy diýip, pikir edýärin.


text:
Täze ỳylyñ öñỳanynda 27.12.2007 dañdan irden Eỳran deñizi goraỳjy gulluklarynyñ kateri bilen Türkmen balykçylarynyñ gaỳyklary çakyşma netijesinde 19 ỳaşly milleti Türkmen bolan Hesammetdin Hydyver heläk bolypdyr.
Geçen ỳylyñ güỳzinde hem 29 ỳaşly milleti Türkmen bolan Neman Nyỳazy ỳörite deñizy goraỳjylar gullugy tarapyndan atylyp öldürilỳär. Ondan başga hem näçe gezek şol gullygy tarapyndan atylyp öldürilenler bar.
Kaspy deñizinde bikanun balyk tutmaklyk hemme Kaspy deñiziñ ỳakasynda ỳerleşỳän döwletlerinde bir meñzeş problema, sebäby hem köp deñiz boỳunda ỳaşaỳan obalarda balykçylyk ỳeketäk aỳ-gün geçiriş ỳoly bolup durỳar we obalaryñ ỳaşaỳjylary asyrlar boỳunça balykçylyk bilen günlerini geçirỳärler. Ýöne beỳleki deñiz ỳakasynda ỳerleşỳän döwletlerde bikanun balykçylary atyp öldürmeklik hadysa ỳok, ỳa-da örän az sataşỳar, gynansak hem goñşy Eỳran Yslam Respublikasynda kanunda bikanun balykçylara 11 günden 2 aỳa çenli tussag astyna almaklyk we jerime salmaklyk gözöñünde tutulỳan bolsada, Türkmen deputaty Muhammetguly Iry Eỳranyñ Mejlisinde yzygiderli çykyş edip Eỳran Yslam Respublikasynyñ Prezidentine ỳörite hat ỳazyp şol meselelery duỳduranam bolsada, ỳenede balykçylary atmaklyk, olary öldürmeklik wakalar yzygiderli gaỳtalanyp durỳar.
Biz şu wakalaryñ Eỳran goñşy ỳurdynda bolup durmagyna aladalanỳarys we şu meseleleri yzygiderli yzarlaỳarys. Bender Turkmende bolan wakalaryñ gaỳtanlanmasyzlygy üçin biz Eỳran Yslam Respublikasyndan:
1. 27.12.2007 bolan wakalaryñ sebäpkärlerini kanun boỳunça jeza bermekligini isleỳäris.
2. Halkyñ gahar-gazap bilen Çapakly obasynda we Bender Turkmende bolan hadysydan soñ tussag astyna alylanlary tussagdan boşadylmagyny haỳyş edỳäris.
3. Deñiz goraỳjy gullugynyñ strukturasyny uỳtgedip, profesional kadrlary taỳarlap, öz hukuklar-jogapkärçiliklerini doly bilỳän we tejribeli kadrlaryndan düzülen gulluguny döretmegini maslahat berỳäris.
WATAN ỳ Jemgyỳetçilik Syỳasy Hereketi şol hadysada wepat bolan Hesametdin Hydyvering maşgalasyna öz gynanjyny bildirỳär we olar sabyrly, tagatly bolmagyny arzuw edỳär.
06-01-2008


text:
Ýaryşda ussatlar ýüze çykýar
Golaýda kikboks boýunça erkekleriň arasynda Türkmenistanyň çempionaty geçirildi. Paýtagtymtzyň «Galkynyş» köpugurly sport toplumynda geçirilen bu bäsleşikler hünärmenlere Ýapyk binalarda we söweş sungaty boýunça IV Aziýa oýunlaryna gatnaşjak milli ýygyndy toparymyzyň düzümini kesgitlemäge mümkinçilik berdi. IV Aziýa oýunlary şu ýylyň tomsunda Koreýa Respublikasynda geçiriler. Şondan soňra bolsa, mälim bolşy ýaly , V Aziýa oýunlary 2017-nji ýylda Türkmenistanyň paýtagty Aşgabatda guralar.
Aziýanyň iň güýçli türgenleri hormatly Liderimiziň başlangyjy boýunça häzirki wagtda gurluşygy alnyp barylýan Olimpiýa şäherçesinde öz başarnyklaryny görkezerler. Koreýa Respublikasynda geçiriljek Aziýa oýunlarynda türgenlerimiz 4 agram derejesinde 57 we 71 hem-de 63,5 we 81 kilogram agram derejelerinde çykyş ederler. Şeýlelikde,şu ýyl Inçhonda geçiriljek bäsleşiklere Türkmenistanyň at gazanan tälimçisi, Milli kikboks merkeziniä başlygy Aleksandr Snagowskiniň tälim beren türgenleriniň üçüsi—Gurban Beghanow, Şöhrat Hallyýew, Allamyrat Annamyradow we Türkmenabatdan tälimçi Zakir Atajanowyň taýýarlan türgeni Eziz Jumabaýew gatnaşarlar.
Ýurdumyz boýunça ýetginjekleriň arasynda küşt boýunça Türkmenabatda geçirilen ýaryşlarda bolsa 13 ýaşly sport ussady Saparmyrat Atabaýew 1-nji orny eýeledi.Türkmenabatda şeýle hem 12 ýaşa çenli ýaşajyk küştçüleriň arasynda Türkmenistanyň birinjiligini almak ugrunda bäsleşikler geçirildi. Onda Muhammet Ezizow we Annagözel Mekanowa ýeňiji boldular.
Aşgabatda guralan milli derejedäki ýaryşlaryä hatarynda badminton boýunça paýtagtymyzyň 24-nji orta mekdebinde geçirilen Türkmenistanyň çempionatyny agzamak bolar. Şol gün basketbol boýunça Türkmenistanda birinjiligi alan toparyň hem ady mälim edildi.Şeýle-de, paýtagtymyzyň Arçabil şaýolunyň ugrunda welosiped sporty boýunça Türkmenistanyň birinjiligi geçirilip, onda welaýatlaryň we paýtagtymyzyň türgenleri çykyş etdiler.
Ýapyk binalarda we söweş sungaty boýunça Aziýa oýunlary baradaky gürrüňe gaýdyp gelmek bilen, şol bäsleşiklerde kabaddi atly hindi oýny boýunça hem ýaryşlaryň geçiriljekdigini bellemelidiris. Biziň türgenlerimiz sportyň bu görnüşi boýunça hem çykyş ederler. Şonuň üçin hem “Aşgabat” bedenterbiýe-sagaldyş toplumynda paýtagtymyzyň birinjiligi ugrundaky ýaryşlar Aziýa oýunlaryna taýýarlygyň bir tapgyry bolar.
Möhüm ýaryşlaryň hatarynda,ilkinji nobatda, suwda ýüzmek boýunça Türkmenistanyň birinjiligini görkezmek bolar. Bu bäsleşik Aşgabadyň suw sport toplumynda geçirilip,16-njy martda tamamlanar. Ähli welaýatlardan geljek ýaş türgenler nobatdaky gezek 50 metrlik howuzda suwda ýüzmegiň dürli görnüşleri boýunça bäsleşerler.
Ildeşlerimiziň göreşiň beýleki görnüşleri boýunça hem güýç synanyşýandyklaryny bellemelidiris. Mysal üçin Daşoguzda 1999-2000-nji ýyllarda doglan ýetginjekleriň arasynda welaýatyň birinjiligi ugrundaky ýaryş diýseň özüneçekiji boldy. Aşgabatda bolsa 13 ýaşa çenli türgenler şäheriň birinjiliginiň çäklerinde grek-rim göreşi boýunça bäsleşdiler.
15-17-nji martda Türkmenbaşy şäherinde erkin göreş boýunça şäheriň birinjiligi geçiridi. Şeýle-de, Lebap welaýatynyň Türkmenabat şäherinde göreşiň irki görnüşi—“nusgawy” we erkin göreşleri boýunça ýaryşlar guraldy.
Talyplar hem sagdyn durmuş ýürelgesini wagyz etmäge işjeň gatnaşýarlar. Paýtagtymyzdaky ýokary okuw mekdepleriniň birnäçesiniň sport meýdançalarynda milli uniwersiadanyň çäklerinde basketbol we gandbol boýunça ýaryşlar geçirildi. Her ýyl bu ýaryşy “Türkmenistan” ýaşlar bedenterbiýe-sport guramasynyň Merkezi geňeşi guraýar. Şu ýylky bäsleşikler hem sportuň muşdaklarynda uly täsir galdyrdy.
28 марта 2013
sport ussatlaryna ustümlk ýaran bolsun, türkmenistanda sporty ösdürmek üçin berýän goldaglaryňyza sagboluň.
28 марта 2013
gatnashyanlara uly ustunlik arzuw edyarin!
28 марта 2013
Ýaryşda bolmanda-da ussatlar ýüze çykmalyda eýsem başga kim çyksyn


text:
Berkarar döwletimiziň bagtyýarlyk döwründe hormatly Prezidentimiziň ýolbaşçylygynda türkmen halky täze ýyl baýramçylygyna zähmet üstünlikleri bilen tutanýerli we ruhubelent barýarlar. Bu baýramçylyk dünýä ýüzünde baýramlaryň naýbaşy bolup her bir ynsanyň birek-birek bilen mähirli we sylag hormatly gatnaşyklaryň ýola goýulmagyna itergi berýär. Täze ýyl, täze aý, täze gün özüniň jadylaýjy owadanlygy bilen tutumly işleriň başlangyjyny goýup, ýürekde ajaýyp arzuwlary besleýär. Bu baýramçylygyň görküne görk goşýan zat hem müň bir öwüşgünli täze ýyl arçasydyr. Biz şähere görk berip oturan täze ýyl arçasynyň yşklaryny ýagtylandyryp, hormatly Arkadagymyzyň ak patasy gutlagy bilen täze ýyly garşy alýarys.
Hormatly Arkadagymyzyň başlangyjy esasynda Türkmenistanyň Ýaşulular maslahatynyň karary bilen “Türkmenistan-Beýik ýüpek ýolunyň ýüregi” diýlip yglan edilen 2018-nji ýyl uly şatlyk-şowhuna, şanly dabaralara beslener diýip, uly umyt bilen ony maňlaýa sylýarys. Ýagşy niýetleriň hasyl bolmagy üçin onuň başlangyç ädimlerini hem ýagşy niýetler bilen ýagşy pikirler bilen garşy alýarys.
Biz geçen ýyl “Sagdynlygyň we ruhubelentligiň ýyly” diýip at beren ýylymyz uly üstünlikleri, uly täsinlikleri, guwançly, buýsançly wakalary bilen tamam boldy. Ýurdumyzda geçirilen “Aziada-2017” onuň anyk şaýadydyr.
Şu ýylyň 9-10-njy oktýabrynda geçirilen Türkmenistanyň Ýaşulular maslahatynda “Türkmenistanyň Prezidentiniň ýurdumyzy 2018-2024-nji ýyllarda durmuş ykdysady taýdan ösdürmegiň maksatnamasy” kabul edidi. Il bähbitli bu maksatnamany durmuşa geçirmek üçin halkymyzyň asylly zähmet çekip, ýurdumyzyň gülläp ösmegine mynasyp goşandyny goşarlar.
Nesip bolsa täze ýylda hem mähriban halkymyzyň ýaşaýyş-durmuş derejesini has-da ýokarlandyrmak meselesine aýratyn üns berlip, raýatlaryň zähmet haklaryny, pensiýalaryny, döwlet kömek pullary, talyp haklary ýene-de köpeldiler.
Türkmen senenamasynda ýetip gelen täze ýylymyz it ýylydyr. Türkmen halky it eýesine bagt getirýän wepaly, çuň zähmetsöýer, eserden haýwan hökmünde adamyň dosty diýip hasap edýärler. Müň ýyllyklardan bäri it ýylyny bolçulugyň, agzybirligiň ösüşleri, il-ýurt bähbitli maksat- arzuwlaryň hasyl bolýan ýyly hasap edýärler.
Goý “Türkmenistan Beýik ýüpek ýolunyň ýüregi” atly 2018-nji ýyl, hormatly Arkadagymyza, halkymyza jan saglyk, uly üstünlikler getirsin!


text:
Soçide GDA döwletleriniň Baştutanlarynyň Geňeşinde eden çykyşynda GDA-nyň ykdysady ulgamda özara gatnaşyklarynyň köpýyllyk tejribesine daýanmak bilen, biz hyzmatdaşlygyň netijeli gurallaryny döretmegiň mümkinçiliklerine seredip bilerdik, diýip belledi.
Gurbanguly Berdimuhamedow syýasy ulgamda hyzmatdaşlyk baradaky gürrüňe geçip, Türkmenistanyň GDA döwletleri bilen hyzmatdaşlyga sarpa goýýandygyny, oňa Arkalaşygyň ähli ýurtlarynyň daşary gatnaşyklarynyň örän ähmiýetli bölegi hökmünde garaýandygyny nygtady. Şunuň bilen birlikde,...
11-nji oktýabrda Prezident Gurbanguly Berdimuhamedow GDA-nyň agza ýurtlarynyň Döwlet Baştutanlarynyň geňeşiniň nobatdaky mejlisine gatnaşmak üçin iş sapary bilen Soçi (Russiýa Federasiýasy) şäherine geldi.
Gara deňziniň gözel kenarynda ýerleşen «Radisson Blu Resort & Congress Centre» kaşaň myhmanhanasynyň Konresler merkezinde Türkmenistanyň Prezidenti Gurbanguly Berdimuhamedowyň Russiýa Federasiýasynyň Prezidenti Wladimir Putin bilen duşuşygy boldy.
Russiýanyň baştutany türkmen kärdeşine Soçi şäherine gelip...
11-nji oktýabrda paýtagtymyzdaky Tehnologiýalar merkezinde «Innowasiýalar, täze tehnologiýalary we olary önümçilige ornaşdyrmagyň meseleleri» atly I Türkmen-hytaý ylmy—innowasiýa forumy açyldy. Ol Türkmenistanyň Ylymlar akademiýasy hem-de Hytaý Halk Respublikasynyň Ylym we tehniki ministrligi tarapyndan guraldy.
Forumyň baş maksady—energiýanyň alternatiw çeşmeleri, energiýa tygşytlaýjy tehnologiýalar, oba hojalygynda innowasiýalar, himiýa, seýsmologiýa, lukmançylyk, derman önümçiligi, biologiýa we beýleki ugurlarda Türkmenistandan we HHR-den...


text:
Hormatly döwlet we wekiliýet baştutanlary!
Hanymlar we jenaplar!
Gatnaw we aragatnaşyk ýollary adamzat siwilizasiýasynyň taryhynda, ýaşaýyşyň syýasat, ykdysadiýet we medeniyet ýaly ähli ugurlaryna täsirini ýetirip, el mydama uly ähmiýete eýe bolupdy. Onuň aýdyň mysallarynyň we nyşanlarynyň biri bolsa, ençeme ýurtlaryň we halklaryň müňýyllyk taryhyny, Hytaýyň gadymy medeniýetini, ýewropalylaryň beýik geografik açyşlaryny, orta asyrlardaky musulman Renessansy şeýle hem başga-da köp zatlary özüne siňdiren global we ajaýyp hadysa bolan Beýik ýüpek ýoludyr.
Azerbayjan Ýewropa bilen Aziýanyň arasynda özboluşly köprüniň wezipesini ýerine ýetirip, gadymdan Beýik ýüpek ýolunyň ähmiýetli bölegi bolupdy. Kawkazyň ýurtlary, şeýle hem Hazar we Gara deňizleriň basseýnlerinde ýerleşýän ýurtlar ösen söwdanyň, medeni taýdan özara baýlaşmaklygyň we özge dine bolan çydamlylygyň zolagy bolup, Beýik ýüpek ýolunyň özboluşly bölekleriniň biri bolup durýardylar.
Beýik ýüpek ýolu adamzat taryhynyň aýrylmaz bölegi bolup, ýokary göteriliş we peselme döwürleri başdan geçirýär. Uruşlaryň, ideologik we geopolitik çaknyşyklaryň we bölüji çäkleriň eýamynyň başlanmagy bilen, ol owadan rowaýata öwrülip, biziň durmuşymyzdan ýitip gidýär.
Emma “sowuk uruş” tamamlanandan soň, halklar garaşsyzlygyny gazanyp, umumy adamzat gymmatlyklary, demokratik kadalary we integrasiýa babatdaky ýagdaýlar dünýä syýasatynda agdyklyk edip başlan soň, Beýik ýüpek ýolybaradaky pikir taryhyň hut öz gidişiniň netijesinde zerur mesele bolýar.
1993-nji ýylyň maý aýynda Brýussel şäherinde milli hem döwletara gatnaw we söwda komunikasiýalarynyň ösdürmekliginiň baş ýörelgesini ara alyp, maslahatlaşmaga bagyşlanyp geçirilen Kawkazyň we Merkezi Aziýanyň döwletleriniň ýörite duşuşygynyň zerurdygyny duýup, onuň başyny başlaýjysy bolupçykyş eden Ýewropa Bileleşigiň geljegi nazarda tutýan kararyna laýyk baha bermelidiris.
Şol duşuşykda Ýewropa – Kawkaz – Aziýa (TRASEKA) gatnaw geçelgesi boýunça döredilen maksatnama Ýewraziýa giňişliginde amala aşyrylan iň täsirli we ykdysady taýdan netijeli taslamalaryň biri boldy.
Maksatnama gatnaşyjy ýurtlaryň ysnyşykly hyzmatdaşlygynyň we Ýewropa Bileleşigiň iş toparynyň işjeň goldawynyň netijesinde geçen bäş ýylyň içinde kommunikasion desgalary gurma we modernizirleme, talaba laýyk kanunlary we düzgünleri işläp düzme, kadrlary taýýarlama, şeýle hem gümrük we tarif syýasatlaryny kämilleşdirme boýunça işleriň uly möçberi amala aşyryldy.
1996-njy ýylyň maý aýynda Türkmenistanyň Saragt şäherinde Azerbaýjan, Gruziýa, Türkmenistan we Özbegistanyň, soňra olara goşulan başga-da ýurtlaryň arasynda tranzit ýük daşamany ýola goýma baradaky Şertnama gol çekme şol maksatnamany ösdürmekde möhüm waka boldy. Bu Şertnamanyň netijesinde tarifler elli göterim peseldildi, gümrük düzgünleri ýeňilleşdirildi, ýük daşamanyňhowpsuzlygy we abatlygy üpjün edildi.Bularyň netijesinde transkawkaz geçelgesi arkaly amala aşyrylýan Ýewropa bilen Aziýanyň arasyndaky haryt çalyşygynyň mukdary soňky ýyllaryň içinde takmynan on esse köpeldi.
TRASEKA maksatnamasynyň üstünlikli iş ýüzüne geçirilmegi biziň hyzmatdaşlygymyzyň has ýokarky derejesi bolan maslahatymyzda oňa bagyşlanyp geçirilýän Beýik ýüpek ýoluny dikeltmek boýunça maksatnamanyň kabul edilmegine esas boldy.
TRASEKA-nyň iş topary tarapyndan taýýarlanan “Ýewropa – Kawkaz – Aziýa geçelgesini ösdürmek boýunça halkara ýük daşama baradaky esasy köptaraply şertnama”, onuň tehniki goşmaçalary we Bakuda kabul edilen deklarasiýa, bularyň ählisi ykdysady, syýasy we taryhy ähmiýete eýedir.
Olaryň kabul edilmegi söwdany ösdürmäge, tebigy baýlyklary özleşdirmäge we daşamaga şeýle hem Ýewropa, Gara deňizi, Kawkaz, Hazar deňizi we Aziýa ýaly sebitlerde özara bähbitli ykdysady hyzmatdaşlyga ýardam berer.
Taryhy Beýik ýüpek ýolunyň dikeldilip, oňa täze ýurtlaryň we sebitleriň çekilmegi biziň halklarymyzyň ýakynlaşyp, özara baylaşmagyna, garaşsyz döwletlerimiziň garaşsyzlygyny we özygtyýarlygyny berkidip, olarda demokratik we bazar özgertmeleriň amala aşyrylmagyna güýçli itergi bolar, şeýle hem biziň hemmämize parahatçylygy, durnuklylygy we howpsuzlygy üpjün etmekde ýardam berer.
Beýik ýüpek ýoly geçmişden başlap gaýdýar, emma ol gelejege alyp barýan ýoldur. Eger-de biz ondan bilelikde, hyzmatdaşlyk gurap, birek-biregi sylap we goldap ýöresek, bu ýol biziň halklarymyzyň eşretli durmuşda gülläp ösmegine getirer.
Üns berenligiňiz üçin minnetdarlygymy bildirýärin.


text:
Salam hormatly lukman! Meniň 63 ýaşymda mamam bar. Indi köp ýyldan bäri, mamam dyzynyň iç ýüzünde döreýän agyrydan ejir çekýär. Hatda Mollagara şypahanasynda hem bejergi alyp gördi, emma haýry degmedi. Şu mesele barada berip biljek maslahatyňyz bar bolsa, bize kömek etmegiňizi sizden soraýarys.
Saýtyň okyjysy.
Hormatly okyjy!
Dyz bognunda ýüze çykýan agyrylar dürli sebäplere görä döräp biler. Onda döreýän agyrylar, dyz bognunyň alawlama keseliniň, bogun dokumasynyň dargamagy bilen geçýän artroz keseliniň, bogun meniskiniň zeperlenmelerinde, bogun siňirleriniň sowuklamasynda, bogunda gan aýlanşygyň bozulma ýagdaýlarynda, esasy alamat höküminde ýüze çykyp bilýändir. Ýöne dyzyň iç ýüzünde döreýän agyrylar, esasan, dyz bognunyň siňirleriniň sowuklamasynyň alamaty höküminde kabul edilýändir. Dyz bognunyň ýagdaýyny anyklamak üçin bognuň rentgen barlagyny geçirip, trawmotolog lukmanlarynyň maslahatyny almak ýerlikli bolar.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.